TÜRK QOŞUNUNUN BAKIYA DAXİL OLMASININ 91 - Cİ İL DÖNÜMÜ - Eluca ATALI - TURAN-SAM : TURAN Stratejik Araştırmalar Merkezi - http://www.turansam.org\nTÜRK QOŞUNUNUN BAKIYA DAXİL OLMASININ 91 - Cİ İL DÖNÜMÜ - Eluca ATALI\nTarih: 17.09.2009 > Kaç kez okundu? 3113\nTÜRK QILINCI QINDA PASLANMAZ!\nBədənsiz baş olmadığı kimi, başsız bədən də olmur.\nBədən başa görə urvatlıdır.\nBaş bədəni saydırandır.\nBaş -- düşünən, dərk edən anlamın çatdırdığı kimi, bədən də dərk edilmişin gerçəkləşməsi, təzahürü kimi gərəklidir.\nMahiyyət təzahürdə gerçəkləşdiyi kimi, başın düşüncəsi də bədənin əməlində üzə çıxır.\nZaman - zaman Azərbaycanı başsız qoymaq cəhdləri olub. Bu cəhdlər isə ən cox qeyri - türk millətləri tərəfindən icra olunub. Hər hansı ölkəni paytaxtdan məhrum etmək, onu ələ keçirmək istəyi daxili hökumətin zəifliyi, yoxluğu və ya olan hökuməti saymamaqdır.\n1918 - ci il mayın 28 - də Şərqdə ilk demokratik hökumət olan Azərbaycan Demokratik Respublikası quruldu. Banunla da Azərbaycanın həyatında mühüm hadisə baş verdi : 18 - ci ilin 18 sebtyabrında türk qoşunları Bakıya daxil oldu və yadellilər əlində olan şəhər xilas edildi. Bu hadisəni M.Ə. Rəsulzadə "Azərbaycan Cümhuriyyəti" kitabında belə xatırlayır : " O zaman biz İstanbulda idik. Vüsteyi - Avropa dövlətlərinin iştirakı ilə toplanacaq konfransa iştirak üçün digər Qafqasiya Cümhuriyyətləri ilə bərabər Azərbaycan Cümhuriyyətini təmsiledən heyəti - müəxxəsə riyasətində bulunuyorduq. O dövlətin hərbiyyə naziri və baş komandan vəkil bulunan Ənvər paşa həzrətləri telefon ediyorlardı :\n-- Əmin bəy, Bakı alındı!\nBundan bir kaç gün əvvəl Almaniya hökumətinin bir qərarını protesto etmişdik. Almaniya dövləti bolşevik hökuməti ilə Brest - Litovsk müharibəsinə zeyl olaraq yapdığı bir müharibə mucibincə Bakı vilayətinin ta kür nəhrinə qədər ruslara tərkinə riza göstərmiş,müqabilində kəndisinə petrol imtiyazını təmin eyləmişdi. Ustadımız əmin bəyin təbiri - vəchlə bizi bir təngə qaza satmışdı. Bu münasibətlə bizə müraciət edən qəzetçilərə : "Bakısız Azərbaycan başsız bədəndir ! " demişdik.\nTürkün psixologiyasında mərdlik, birsifətlilik var. ümumən, türkün keyfiyyətlərini sadalasaq, bu göstərdiklərimizdən əlavə onu da qeyd etmək vacibdir ki, bu millətin əsas əlaməti halallıqdır və ədalətsizliklə barışmamaq. Mütləqə İnam yaradıcısı Asif Ata türkün keyfiyyəti ilə bağlı deyir : "Türk ata minər, Koroğlulaşar, atdan düşər Füzuliləşər."\nZəriflik və möhtəşəmliyi bir əldə birləşdirməyi türk həmişə bacarıb. Amma istəyənə aman verib, heç vaxt arxadan vurmayıb. Türkdən öz sərkərdəsini satan Səhl Sumbat, igidin atını oğurlayıb satan Keçəl Həmzə çıxmayıb. Bu erməni xisləti, erməni keyfiyyətini təzahür etdirən əlamətlərdir. Erməni içində ilan yaşadır. İlanlıq -- yıxıldı yalvarar, qalxdı çalar. Gücsüzün qənimi, güclünün nökəri olan erməni ilə 1918 - ci ilin qatışıq siyasi aləmində vuruşmaq o qədər də asan deyildi. Çünki Azərbaycan təklənlişdi. Mayası bicliklə yoğrulmuş, siyasətçi kimi doğulmuş ingilislərlə, I pyotrun vəsiyyətlərini qulaqlarında sırğa etmiş ruslarla üz - üzə durmuşdu. Bu duruş Azərbaycanlıların tarixində qanlı səhifə kimi yer tutdu və 18 - ci ilin əvvəllərindəki hadisələrdə, əsasən 4 mart qırğını da bütövlükdə daxil olmaqla Azərbaycanlılara qarşı bir məqsəd daşıyırdı... Azərbaycan udulsun, məhv olsun. İstərsə maddi nemətlərinə, istərsə də mədəni ruhuna görə onun axırına çıxmaq planı hazırlanmışdı. Unutmayaq ki, bu günkü Qarabağ müharibəsi, erməni həngaməsi 18 - ci ilin davamıdır. Biz Qarabağda tək erməni ilə döyüşmürük, bütün dünya bizə qarşıdı. "Erməni ilə döyüşürük " desək özümüzü balacalaşdırmış oluruq. 1918 - ci il hadisələrində bir arxamız oldu -- TÜRK ORDUSU. "Türkün türkdən başqa dostu yoxdur!" -- fikrini sübut edən tarixi hadisə baş verdi. Şanlı türk ordusu tərəfindən Bakı azad olundu və Azərbaycan hökuməti tam heyətdə əsl paytaxtda qərarlaşdı. Bu haqda Almaniyanın "Folkişer Beobaxter" qəzeti özünün 2 dekabr 1933 - cü il tarixli nömrəsində Azərbaycana həsr etdiyi məqaləsində bu məsələdən bəhs edərək deyir : "1918 - ci ilin 15 sentyabrı Azərbaycan tarixi üçün müstəsna dərəcədə əhəmiyyət kəsb edir. Bu zaman Avropada Azərbaycan Cümhuriyyətinə komək edilməsi və ona yaşamaq imkanının verilməsinin zəruriliyi haqda səslər ucalırdı. Lakin bu, Azərbaycana başsız bədən bəxş etməkdən başqa bir şey deyildi... Bədənin başsız yaşayacağı mümkün olmadığı kimi, Azərbaycanı da Bakısız təsəvvür edilməzdir. Azərbaycanın süqutu və tərəqqisi Bakının taleyi ilə bağlıdır. "\nBu gün Bakı yaşayır! 91 il bundan əvvəl türk qılıncının qından sıyrılması nəticəsində başın bədən üstündə, Bakının Azərbaycanla qalmasından ötrü erməni və ingilis başı bədənindən ayrıldı. Təkcə rus başı döyüşdən sivişib çıxdı və arxamıza keçdi. Nəticədə Böyük Pyotrun imperiya kimi düşünüb qurduğu dövlətin diqtəsi ilə 70 il yaşamalı olduq və türk dünyası adlanan böyük bir dənizdən kəsilib atılmış kimi, yolları bağlanmış çay kimi qaldıq. Lakin gölə çevrilmədik. Rusun məkrli siyasəti yenidən ermənini üstümüzə ayaq açdırdı. Ayılanda arxamızı boş gördük...\nBicləşən, ikiüzlüləşən dünyaya halallıq, birsifətlilik gərəkdir. Təkcə türk keyfiyyəti dünyanı ölümdən xilas edə bilər. Bakını türk qılıncı xilas etdiyi kimi.


Qədim Yunanıstan mədəniyyəti — Vikipediya\nKlassik qədim, yaxud antik yunan mədəniyyəti Avropa mədəniyyətinin beşiyi kimi tanınır. Müxtəlif əsrlərdə antik yunan mədəniyyəti Avropa mədəniyyəti üçün dünyagörüşünün əsası, sosioloq və iqtisadçılar üçün qaynaq kimi qalmışdır. Qədim Yunanıstan mədəniyyətinin Qədim Misir mədəniyyətinin təsirlərinə məruz qaldığı düşünülür.\n1 Yunan əfsanələri\n3 Məktəb və gimnaziyalar\n5 Memarlıq, heykəltəraşlıq və rəssamlıq\n7 Olimpiya oyunları\n8 Krit-Miken Mədəniyyəti\nYunan əfsanələri[redaktə | əsas redaktə]\nAlimlər əfsanələrdən tarixi mənbə kimi istifadə edirlər. Yunanlar "Dedal və İkar", "Tesey", "Arqonavtlar", "Herakl", "Promotey", "Demetra və Persofena" və s. əfsanələr yaratmışlar. Bu əfsanələrin hər biri yunanların keçmişi, insanları və onların qəhrəmanları haqqında iftixar hissi tərbiyə edirdi.\nYunan əfsanələrindən birinə görə, Troya şahzadəsi Paris ilahə Afroditanın yardımı ilə Sparta padşahının arvadı Yelenanı qaçırır. Padşah bundan qəzəblənir, bütün yunanları müharibəyə çağırır. Yunanların yüzlərlə gəmisi Troyanın yerləşdiyi Kiçik Asiyaya yan alır. Müharibə on il davam edir. Troya müharibəsi e.ə 1200-cü ildə başlanmışdı. Yunanlar Troya müharibəsi haqqında çoxlu əfsanələr yaratmışdılar. Kor şair Homer bu əfsanələr əsasında e.ə. VIII əsrdə "İliada" və "Odisseya" epik poemalarını yaratmış, onlar e.ə. VI əsrdə yazıya alınmışdı. Yunanların adət-ənənələri, etiqadları, həyat tərzi haqqında geniş məlumat verən bu poemaların əhəmiyyəti tarix üçün o qədər böyükdür ki, e.ə. XI-IX əsrlər Homer dövrü adlanır. Yunanıstanın erkən qədim tarixini öyrənmək üçün Homerin poemaları etibarlı mənbə sayılır. Arxeoloji qazıntılar nəticəsində Homerin "İIiada" və "Odisseya" poemalarında təsvir olunmuş hadisələrin tarixən olduğu sübut edilmişdir. Yunanlar Troya şəhərini İlion adlandırırdılar. "İliada" poemasının adı da buradan götürülmüşdür. Poemada göstərilir ki, Troyanın mühasirəsi yunanları tamam yormuşdur.\nYunanların qəhrəmanı Axillesin anası Fetida (su ilahəsi) onun dabanından tutub yeraltı suda çimizdirərmiş. Odur ki, onun bütün bədəni daşbatmaz, dabanı isə zəif imiş. Bu, Axillesin ölümünə səbəb olur. İndi insanın zəif yerini "Axilles dabanı" adlandırırlar. Yunanlı Odissey Troyanı tutmaq üçün taxtadan nəhəng at düzəltdirir və içərisinə yunan döyüşçülərini doldurur. Troyalılar gecə atı şəhərə çəkib aparırlar. Döyüşçülər gecə atdan çıxıb darvazaları açır, yunanlar troyalıları məğlub edirlər. Buradan da "Troya atı" ifadəsi meydana gəlmişdir. Bu isə düşməndən hədiyyə qəbul etməyin təhlükəli olması deməkdir."Odisseya" poemasında yunanların Troyanın alınmasından sonra Odisseyin başçılığı ilə yunanların vətənə dönmələri və yolda onların başına gələn hadisələr, Odisseyin öz doğma şəhəri İtakaya gəlməsi təsvir edilir. Odissey İtakaya gəlib evində ağalıq edənləri qırır və əvvəlki hakimiyyətini bərpa edir. Hər iki poema böyük ədəbi əsər olmaqla yanaşı zəngin tarixi mənbədir.\nDünyanın başqa xalqları kimi, yunanlar da təbiət hadisələrinin səbəbini bilmir, ondan qorxurdular. Onlar ilahları insan cildində və insanlar kimi təsvir edirdilər. Belə ki, ilahların cinsiyyəti var idi (ilah və ilahələr), onlar insanlar kimi sevir, nifrət edir, inciyir, döyüşür, qorxur, ehtiraslanırdılar. Hətta ilah və ilahələrin arasında insanlarda olduğu kimi iş bölgüsü də var idi. Təbiəti tanrılar və ilahələr idarə edirlər.\nRəvayətə görə, baş tanrı Zevs, Poseydon və Aid dünyanı öz aralarında bölüşdürmüşlər. Zevs yer və göyün, Poseydon dənizin, Aid isə yeraltı padşahlığın tanrısı idi. Zevsin iradəsi ilə şimşək çaxır, yağış yağırdı. Apollon işıq və incəsənət tanrısı idi. Günəş tanrısı Helios qızıl arabası ilə səfərə çıxanda gün başlanır. Münbitlik tanrısı Demetra idi. Onun qızı Persefonanı Aid oğurlayır. Onu anasının yanına buraxmır. Demetra kədərlənir. Hər şey solur, təbiət təravətini itirir. Zevs Aiddən xahiş edir ki, Persefonanı bir neçə ay anasının yanına buraxsın. Qız anasının yanına gələndə yaz gəlir, yeraltı dünyaya gedəndə anası kədərləndiyinə görə qış gəlir. "Demetra və Persefona" əfsanəsi də buradan yaranmışdı.\nYunanlar meşə tanrılarını satirlər, bulaq tanrılarını nimfalar adlandırırdılar. Yunanlarda əkinçilik, maldarlıq, ovçuluq, sənətkarlıq və.s. sahələr yarandıqca onları himayə edən tanrılar da yaradılırdı. Dionis şərabçılıq, Hefest dəmirçilik, Hermes ticarət tanrısı idi. Afina müdriklik və müharibə tanrısı idi.\nYunanlar belə güman edirdilər ki, tanrılar ən yüksək dağ olan Olimpdə yaşayırlar. Onları Olimp tanrıları adlandırırdılar. Prometey insan azadlığı uğrunda mübarizə aparırdı. Tanrılar odun, sənətin sirlərini insanlardan gizlədirdilər. Prometey isə insanlara ağıl, idrak vermiş, insanlara hesab, sənət öyrətmişdir. Zevsin əmri ilə Hefest Prometeyi Qafqaz dağlarında yalçın qayaya zəncirləyir. Zevsin göndərdiyi qartal onun ciyərinin bir hissəsini hər gün qoparır. Hər gün ciyər bərpa olunur. Prometey bu dəhşətə dözür, amma Zevslə barışmır. Buradan da "Prometey" əfsanəsi yaranmışdır.\nMəktəb və gimnaziyalar[redaktə | əsas redaktə]\nYunanlar e.ə. II minillikdə unutduqları öz yazılarına bir daha qayıtmadılar. Onlar e.ə. IX əsrdə finikiyalıların əlifbasına sait səsi bildirən 2 işarə əlavə edib 24hərfdən ibarət yunan əlifbasını tərtib etdilər. Onlar mətni papirus, gil lövhə, üzərinə mum çəkilmiş taxta parçası üzərində stil adlanan metaldan düzəldilmiş ucu şiş çubuqla yazırdılar. Azad yunanların uşaqları 7 yaşından məktəbə gedirdi. Sənətkar və kəndli uşaqları ibtidai məktəbdə, dövlətli uşaqları 18 yaşınadək gimnaziyada oxuyurdu. Onlar Homerin, Hesiodun və başqa yazıçıların əsərlərini əzbər bilirdilər. Şagirdlərə şəkil çəkməyi, rəqs etməyi, mahnı oxumağı və lirada çalmağı, valideynlərinə və yaşlılara ehtiramla yanaşmaq qaydalarını öyrədirdilər. Qızlar və qullar oxumurdular.\nMəhz antik Yunanıstanda, onun intellektual mərkəzi olan Afinada filosof Protaqor özünün məşhur "insan hər şeyin meyarıdır" kəlamını bəyan etmişdi. Bu ifadəni mifologiyadan memarlığa, siyasi quruluşdan qədim yunan teatrının nailiyyətlərinə qədər bütün qədim yunan mədəniyyəti üçün düstur hesab etmək olar.\nE.ə. VI əsrin sonu V əsrdə Afinada açıq havada tamaşa göstərmək üçün ilk teatrlar tikildi. Yunan sözü olan "teatr" "tamaşa yeri" deməkdir. Xorun çıxış etdiyi yer "orkestra", aktyorların oynadığı yer "skena" adlanırdı. Qədim Yunanıstanda şərab tanrısı Dionisin şərəfinə təşkil edilmiş bayram, onun barəsində əfsanələrin səhnələşdirilib nümayiş etdirilməsi ilə qədim yunan teatrının əsası qoyuldu. Qədim Yunanıstanda teatra "böyüklər üçün məktəb" deyirdilər.\nE.ə. V əsrin sonları — IV əsrdə bütün yunan şəhərlərində açıq havada tamaşa göstərilən teatrlar tikilmişdi.\nYunanıstanda əfsanələr əsasında tragediyalar adlanan pyeslər yarandı. Tragediya "keçi mahnısı" deməkdir. Tragediyada qəhrəmanlar arasında gərgin mübarizə gedir, sonra isə qəhrəmanlar öz ideyaları uğrunda həlak olurlar. Afinada tragediyanın banisi Esxil olmuş, o, "ZəncirIənmiş Prometey" tragediyasını yazmışdır. E.ə. V əsrdə yaşamış Sofokl "Antiqona" faciəsinin müəllifidir. Esxil və Sofokl müdrik dahilər sayılırdı.\nYunanıstanda komediyalar şən, məzəli və gülməli səhnəciklərdən ibarət olurdu. Komediya sözü "şən sakinlər mahnısı" deməkdir. Komediyalar adamları düşünməyə məcbur edirdi. "Quşlar" komediyasını yazmış Aristofan (e.ə. 445-385)çox məşhur idi və "komediyanın atası" sayılırdı.\nMemarlıq, heykəltəraşlıq və rəssamlıq[redaktə | əsas redaktə]\nGözəl insan sima və bədəni klassik qədim yunan incəsənətinin nəinki aparıcı, həm də, demək olar ki, yeganə mövzusu idi. Təbiət isə çox xəsisliklə təsvir olunurdu.\nE.ə. V-IV əsrlərdə Yunanıstanda memarlıq, heykəltaraşlıq və rəssamlıq yüksək inkişaf səviyyəsinə çatmışdı. Ölkədə çoxlu ictimai binalar tikilmişdi. Yunanıstanın ən gözəl şəhərlərindən biri Afina idi. Afinanın baş meydanı Aqora (bazar meydanı) idi. Portiklər (kölgəliklər) bir və bir-neçə cərgə sütunlar üzərində tikilirdi və yunanlar bu portiklərin kölgəsində istirahət edirdilər. E.ə. VI-V əsrlərdə Yunanıstanda iki növ sütun var idi. Dori sütunları sanki daş döşəmədən çıxan və yuxarıda adi sal daşla tamamlanan möhtəşəm sütunlar idi. Bəzəkli məbəd tikintisində ionik sütunlarından istifadə olunurdu. Sütunların yuxarısında əyri qoyun buynuzuna bənzər qıvrım naxışlar olurdu. Afinada ən məşhur məbəd Akropol (yuxarı şəhər) idi. Onu Fidi tikmişdi. Akropolda ucaldılan binalar və heykəllər e.ə. V əsrdə yunan incəsənətinin zirvəsi sayılırdı. Akropol mərmər sütunlardan ibarət portiklərlə əhatə olunmuşdu. Burada Afinanın şərəfinə Parfenon məbədi tikilmişdi. Heykəltəraş Fidi Parfenonda Marafon vuruşmasında qənimət kimi əldə edilmiş qızıl və fil sümüyündən ilahə Afinanın 12 m hündürlüyündə heykəlini qoymuşdu. Parfenon qarşısında qurbanlar kəsilirdi. Heykəllərlə bəzədilən xəzinə saxlanılırdı.\nYunanlar heykəlləri ağacdan, tuncdan və mərmərdən canlı və cazibədar düzəldirdilər. Heykəltəraşlar insan bədənini hərəkət vəziyyətində də təsvir etməyi bacarırdılar. Heykəltəraş Miron e.ə. V əsrdə"Diskatan" heykəlini yaratmışdı. Tanrıların, qəhrəmanların və başqalarının heykəlləri düzəldilirdi. Qədim Yunanıstanda vaza rəssamlığı və gil heykəltəraşlığı geniş yayılmışdı.\nQədim yunanlar onlara qədər şərqdə yaranmış elmi mənimsədilər, təbiət üzərində müşahidələr apardılar. Bir çox ölkələrə səyahət etdilər və təbiət haqqında elmi inkişaf etdirdilər. E.ə. VII-VI əsrlərdə Milet şəhəri və Egey dənizinin şərqində yerləşən İoniya vilayətindəki şəhərlər elm mərkəzlərinə çevrildi. İoniya alimləri təbiət hadisələrini izah etməyə, onların səbəblərini öyrənməyə çalışır, dünyanın mənşəyini də izah etməyə cəhd göstərirdilər. Bir qrup alimlər təbiətin başlanğıcını suda, bəziləri havada, torpaqda, digərləri odda görürdülər.\nE.ə. V əsrdə yunan elminin mərkəzi Afina idi. Burada Demo krit (e.ə. 460-370) İoniya alimlərinin işini davam etdirdi. O, belə bir fikir söyləmişdir ki, bütün dünya ən xırda zərrəciklərdən atomlardan ibarətdir. Demokrit insanlarda ruhun ölməzliyini inkar edirdi. O, dinin yaranmasının səbəbini insanların təbiət hadisələri qarşısında aciz qalmaları və qorxusu ilə izah edirdi. Demokrit materialist olduğuna görə onu cəzalandırmaq istəyirdilər. Demokritin ardıcılı Hippokrat (e.ə. 460-377) idi. Onun fikrincə, həkim xəstənin bədənində xəstəliyə qarşı müqaviməti artırmalıdır. Onun tibb elminin inkişafında böyük xidməti olmuşdur. Həkimin mənəvi davranış normaları olan "Hippokrat andı"onun adı ilə bağlıdır.\nAristotel (e.ə. 384-322) qeyri-adi biliyə malik alim idi. İsgəndərin müəllimi olmuşdu. Şərqdə Aristotelə Ərəstun deyirlər.O, bütün bilikləri ayrı-ayn sahələrə böldü, elmlərə ad verdi: botanika yunanca "bitki", fizika-"təbiət", poIitika-"dövlət" sözlərindən götürülmüşdür. Buna görə də ona birinci müəllim deyirlər. Aristotel hesab edirdi ki, Yer kürə şəklindədir, dünyanın mərkəzində yerləşir, Günəş və ulduzlar isə onun ətrafında fırlanır.\nYunanıstanda tarix elminin əsası e.ə. V əsrdə qoyulmuşdur. Həmin dövrdə yunan tarixçisi Herodot (e.ə. təqribən 490-425) "Tarix" əsərini yazmış, Plateya vuruşmasına qədər olan dövr haqqında məlumat vermişdi. Bu kitab Yunanıstan, Ön Asiya və Misirin, o cümlədən, Azərbaycanın tarixini öyrənmək üçün qiymətli mənbədir. Bu əsərdə İran-yunan müharibəsində iştirak edən bütün xalqlar haqqında tarixi, etnoqrafik materiallar şərh olunmuşdu. Midiya əfsanələrini ilk dəfə Herodot yazıya almışdır. Kitabda Azərbaycan ərazisində yaşayan xalqlar barədə maraqlı faktlar var. Siseron onu "tarixin atası" adlandırmışdı.\nOlimpiya yunanlar üçün müqəddəs yer idi. Onun mərkəzində Zevs məbədi, bu məbəddə Zevsin nəhəng heykəli yerləşirdi. Bu heykəl dünyanın 7 möcüzəsindən biri idi. İlk Olimpiya oyunları e.ə. 776-cı ildə keçirilmişdi. Yunanların il hesabı həmin ildən başlanır. Bizans imperatoru I Feodosi Olimpiya oyununu qadağan etdi. Olimpiya oyunlarının keçirilməsi 1896-cı ildə bərpa edildi. İndi hər dörd ildən bir Olimpiya oyunları keçirilir. Oyunların harada keçirilməsindən asılı olmayaraq, onun məşəli Olimpdə günəş şüalarından odlanmış alovla yandırılır.\nYunan mədəniyyətinin müasir dövrümüz üçün misilsiz əhəmiyyəti var. Yunan əlifbası bir çox əlifbalar üçün əsas oldu, onlar elmin inkişafında nailiyyətlər qazandı, onların əsərləri müasir dövrdə əksər xalqların dilinə tərcümə edilmiş, yaratdıqları heykəllər və tikintilər sonrakı dövr üçün nümunə idi. Quldarlıq demokratiyası azad yunanların elm və incəsənətlə məşğul olmasına şərait yaratdı və bu da elmin və incəsənətin tərəqqisinə təkan verdi. Yunanlar ellin mədəniyyətini yaradarkən başqa xalqların da elm və mədəniyyətini mənimsəyirdilər.\nKrit-Miken Mədəniyyəti[redaktə | əsas redaktə]\nÖz inkişaf tarixində Qədim Yunan mədəniyyəti bir neçə mərhələdən keçib. Bunlardan birincisi Krit-Miken mədəniyyətidir. Yunan ərazisindəki qədim sivilizasiya tədqiqatçılar tərəfindən Krit-Miken mədəniyyəti adını almışdır. Bu ad Krit adaları və materik Yunanıstanı ərazisindəki Miken şəhəri ilə əlaqədardır.\nB.e.ə. III və II minilliklər çərçivəsində Krit həyatı saraylar ətrafında cəmlənmişdi. Arxeoloqlar tərəfindən tapılan bütün saray kompleksləri siyasi, iqtisadi və dini həyatın mahiyyətindən xəbər verir. Belə mərkəzlərdən\ndördünün – Knoss, Fest, Malliya, Kato Zakropun adını çəkmək olar. Əvvəllər bunlar müstəqil dövlət olsalar da, sonralar Knossun tabeçiliyi altında birləşdilər. Krit saray kompleksləri içərisində Labirint adlı saray tədqiqatçılar tərəfindən daha dərindən öyrənilmişdir. O, Knoss şəhərində yerləşirdi. Sarayın belə adlandırılması, onun daxilindəki müxtəlif təyinatlı otaqların bir neçə (2-4) səviyyələrdə yerləşdirilməsi ilə bağlı idi.\nSimmetriyanın olmaması bütün Krit memarlıq nümunələrində olduğu kimi, bu sarayda da təzahür tapmışdır. Sarayların birinci mərtəbəsində tacqoyma zalı, amfiteatr və digər otaqlar nəzərdə tutulurdu. Daxili pillələr mərtəbələri birləşdirərək böyük eyvanlarla əhatələnirdi. Burada sənətkarlıq emalatxanaları, digər təsərrüfat xarakterli otaqlar yerləşmişdi. Bu cür tikililərdə planlaşdırmanın hər hansı bir sistemini təsəvvür etmək mümkün deyil. Dövrün ən məşhur memarı əfsanəvi Dedal idi.\nKnoss sarayı divarları gözəl freskalarla bəzədilirdi. Bu təsvirlər bu gün bizlərə qədim kritlilərin həyat və məişəti, mədəniyyəti, dini mərasimləri haqqında zəngin məlumatlar verir. Freska süjetlərindən belə bir nəticə əldə etmək olar ki, kritlilər təbiətə məftun insanlar idi. Peyzaj rəngkarlığının əsas mövzusunu dəniz, balıq ovu, delfin təsvirləri, kolluq və aslan, öküz, keçi rəsmləri təşkil edir. Bütövlükdə götürdükdə Kritin təsviri sənəti son dərəcə dinamik və rəngarəngdir.\nKrit rəssamları insan fiqurlarının təsvirinə Misir kanonları ruhunda yanaşırdılar: insanın ayaq və sifəti yandan, gözləri tamaşaçıya zillənmiş şəkildə təsvir olunurdu. Təbiətin təsviri o qədər realist ruhda idi ki, insan\ntəsvirləri bu rəsmlərə bütövlük, dolğunluq bəxş edirdi. Krit həyatında din əhəmiyyətli dərəcədə böyük rol oynayırdı. Lakin burada xüsusi məbədlər və kahin kastaları yox idi. Əvvəldən Kritdə çar hakimiyyətinin xüsusi\nforması olan teokratiya mühüm yer tuturdu. Bu hakimiyyətdə kübar və ruhani hakimiyyət bir adamın üzərinə düşürdü. Çar sarayı universal funksiyaları yerinə yetirirdi, o eyni zamanda həm dini, inzibati, həm də təsərrüfat mərkəzi idi. B.e.ə. XVI əsr və XV əsrin I yarısında Knoss (və ya Minoy) mədəniyyətinin çiçəklənmə dövrü b.e.ə. XV əsrin axırlarında tənəzzülə uğramağa başlayır. Bu çağlarda Miken (və ya axey) mədəniyyəti çiçəklənməyə başlayır. Kritdə olduğu kimi, Miken mədəniyyətində də əsas mərkəzlər saraylar idi. Bunlardan ən əhəmiyyətlilərini arxeoloqlar Miken, Tirinfe, Pilos, Afinada tapmışlar. Krit saraylarından fərqli olaraq Miken tikililərində simmetriya, otaq və zalların yerləşdirilməsinin dəqiq sistemi mövcud idi. Tikilidə mərkəzi hissəni Meqaron – iri mərkəzi zal tuturdu. Bütün axey sarayları möhkəm bərkidilərək, əsil qüllələri xatırladırdı. Məsələn, Tirinfe şəhərindəki sarayın xarici divarlarının hər biri 12 tondan ibarət iri əhəng daşlarından tikilir, divarın eni 4,5 m, hündürlüyü 7,5 m olurdu. Sonralar burada yaşayan yunanlar möhtəşəmliyinə görə bu tikililəri sikloplar adlandırırdılar. Axey saraylarının divarları da freskalarla bəzədilirdi. Lakin bunlarda döyüş səhnələrinin təsvirləri başlıca yer tuturdu. Rəsmlər aslanların ov edilməsi, atları yəhərləyən döyüşçülərin təsvirlərini də əks etdirirdi. Mikenlilər təsviri sənətdə kompozisiyalarda statikliyin nümayişinə başlıca yer verirdilər. Kritin yerini tutan Miken mədəniyyəti öz təsirini Egey ərazisinin hüdudlarından uzaqlarda da göstərə bilmişdir. Onun izlərini Kiçik Asiya, Kipr, İtaliya, hətta Misirdə də tapmaq mümkündür.\n↑ Mədəniyyət Tarixi Və Nəzəriyyəsi. Bakı-2010\nMənbə — "https://az.wikipedia.org/w/index.php?title=Qədim_Yunanıstan_mədəniyyəti&oldid=5616349"\nBu səhifə sonuncu dəfə 29 noyabr 2020 00:37 tarixində redaktə edilib.


İsraildə Rəşid Behbudovun 100 illik yubileyi qeyd olunacaq | Report.az\nİsraildə Rəşid Behbudovun 100 illik yubileyi qeyd olunacaq\nİsraildə Rəşid Behbudovun 100 illik yubileyi qeyd olunacaq Yubiley gecəsinə hazırlıq işləri davam edir\n2 Dekabr , 2015 14:46\nBakı. 2 dekabr. REPORT.AZ/ İsraildə məşhur Azərbaycan müğənnisi, SSRİ xalq artisti, SSRİ və Azərbaycan SSR dövlət mükafatları laureatı Rəşid Behbudovun anadan olmasının 100 illiyinə həsr edilən təntənəli tədbir keçiriləcək.\n"Report" xəbər verir ki, yubiley tədbiri dekabrın 19-da İsrailin Netanya şəhərindəki mədəniyyət evində (Geyxal Tarbut) keçiriləcək.\nBu barədə məlumat verən “Odlar yurdu” İsrail-Azərbaycan teatr truppasının bədii rəhbəri Səadət Şükürova bildirib ki, bir il bundan əvvəl yaradılan teatr truppası böyük müğənni Rəşid Behbudova həsr edilən tədbiri israilli tamaşaçılara təqdim edəcək: "Rəşid Behbudov sözün həqiqi mənasında dünyada Azərbaycanın brendidir. O, Bolqarıstanda, Macarıstanda, İtaliyada, Hindistanda, Çində, Suriyada, Türkiyədə, Misirdə, İordaniyada, İranda, İraqda, Finlandiyada, Polşada və Latın Amerikası ölkələrində qastrol səfərlərində olub. Bütün bu ölkələrdə Rəşid Behbudov konsertlərini “Azərbaycan” mahnısı ilə başlayıb və bu mahnı ilə başa çatdırırdı".\nOnun fikrincə, R.Behbudov bənzərsiz və əlçatmaz sənətkar kimi yaşayıb: "Həqiqi artistizm, lirizm, Tanrı vergisi olan bənzərsiz səsinə görə, Rəşid Behbudovun tayı-bərabəri yox idi. Böyük sənətkar şöhrətin zirvəsində ikən qəflətən və gözlənilmədən dünyasını dəyişdi, onu sevənlərin qəlbində əsl vətənpərvər kimi qaldı. Məhz bu səbəbdən bizim İsrail-Azərbaycan truppası Rəşid Behbudova həsr edilən yubiley gecəsi keçirməyi özünə borc və şərəf bilir. Böyük müğənni sənətsevərlərin xatirəsində əbədi yaşayacaq. O, həmişəlik birinci olacaq. Doğrudan da o gedəndən sonra sanki kainat boş qalıb...”.\nXatırladaq ki, R.Behbudov 1915-ci il dekabrın 14-də Tiflis şəhərində anadan olub. 1989-cu ildə 73 yaşında dünyasını dəyişib.


Vətən yolunda canını fəda edənləri həmişə yad et! - İnşa » Qadınla.Com - Qadınlar Birİncidir!\nVətən yolunda canını fəda edənləri həmişə yad et! - İnşa\nTarix: 18-11-2019, 01:30\nArtıq neçə illərdir ki, mənim doğma Azərbaycanım müharibə şəraitində yaşayır. Onlar bizim sakit həyatımıza birdən və qəflətən soxuldular, buna hələ də inanmaq olmur.\nBakı həmişə beynəlmiləl şəhər olub və burada müxtəlif millətlər sülh və əmin-amanlıq şəraitdə yaşamışlar. Yüzilliklər boyu yaşanan birgə həyat, heç vaxt qarşıdurmaya səbəb olmayıb. Bəs nəyə görə Dağüstü parkın yuxarı hissəsi Şəhidlər xiyabanına çevrilmiş? Vətən uğrunda tökülən qanları kim yuyacaq? Suallar, suallar, suallar... Bu suallar insanı sakit buraxmır, fikirləri cuşa gətirir, emosiyaları qızışdırır. Nə qədər ağır olsa da, artıq tökülmüş qan və günahsız insanların qətlə yetirilməsi tarixə qara səhifə kimi daxil olmuşdur. Azərbaycan xalqı faciəli günlərini yaşamaqdadır. Artıq neçə ildir ki, Vətənimiz müharibə şəraitdədir, insanlar qətlə yetirilir, qan tökülür, yüzminlərlə qaçqın hələ də öz yurdlarına qayıtmamışdır.\nƏzəmətli Bakı şəhəri. Əbədi məşəlin şölələri Şəhidlər xiyabanının üzərində alovlanır. Al-qırmızı qərənfillər dəstəsi küləyin yüngülcə əsməsindən silkələnir. Hər gün minlərlə həmvətənlərimiz buranı ziyarət edərək onların xatirələrini dərin hüznlə yad edirlər. Başı bəlalar çəkmiş diyarımızda çoxlu sayda şəhidlər məzarı vardır. Biz müasir Azərbaycanın yeniyetmə və gəncləri, Vətən yolunda canlarını fəda etmiş oğul və qızlarımızın xatirəsini daim uca tutmalı və onlardan örnək götürməliyik.\nNəsil yeniləşdikcə, onun hər bir fərdi müharibə qəhrəmanlarımızı yaxından tanımağa çalışır, onların əyilməz vətənpərvərlik qüvvəsinin hansı çeşmədən qidalandığını duymaq istəyirlər. Şükürlər olsun ki, millətin yaddaşından heç kim və heç nə silinməyib. Yaddaş, yəni biz özümüzük, canlı yaddaş. Mərmər qəbir plitələri üzərində həkk olunmuş qəhrəmanlar haqqında biz daha nələri bilirik? Qəhrəmanlar və şəhidlər ölmürlər, onlar yazıçıların və şairlərin qələmi ilə daim yaşayırlar. Onlar haqqında mahnılar və marşlar bəstələnir. Şəhidlər yadelli işğalçılardan Vətəni azad etmək uğrunda, Azərbaycanın müstəqilliyi uğrunda canlarını fəda etmişlər. Onlar getdilər və doğma vətənin torpağında əbədilik və ölməzlik izlərini qoyub getdilər. Və biz Qarabağ müharibəsinin canlı şahidləri kimi, azadlıq uğrunda mübarizədə həlak olmuş şəhidlərin xatirəsini daim yad etməliyik.


9 May 14:23 | 977\nDövlətimizin ərazi bütövlüyü təmin edildikdən sonra Azərbaycan Prezidenti Silahlı Qüvvələrin Müzəffər Ali Baş Komandanı İlham Əliyevin tapşırığına əsasən Ermənistanla dövlət sərhədində zəruri sərhəd müdafiə və mühafizə infrastrukturunun yaradılması, hərbi qulluqçuların xidməti şəraitinin yaxşılaşdırılması üzrə kompleks tədbirlər davam etdirilir. Dövlət Sərhəd Xidmətinin Mətbuat Mərkəzindən SİA-ya verilən məlumata görə, bu gün Qubadlı rayonu ərazisində Ermənistanla dövlət sərhədində yeni hərbi hissə xidməti-döyüş fəaliyyətinə başlayıb.\nBununla əlaqədar təşkil olunmuş mərasimdə Dövlət Sərhəd Xidməti rəisinin müavini general-leytenant Azad Ələkbərov çıxış edərək Dövlət Sərhəd Xidmətinin rəisi general-polkovnik Elçin Quliyevin təbrikini şəxsi heyətə çatdırıb. Çıxışda hazırkı tədbirin milli dövlətçiliyimizin banisi Ümummilli Lider Heydər Əliyevin anadan olmasının 98-ci ildönümü ərəfəsinə təsadüf etməsi ilə xüsusi əlamətdar olması qeyd olunub. Dövlət sərhədlərinin mühafizəsi məsələlərinə ciddi önəm verən Dahi Öndərin diqqət və qayğısı sayəsində Azərbaycan Sərhəd Mühafizəsinin böyük inkişaf yolu keçməsi, məhz onun müəyyən etdiyi milli sərhəd mühafizəsi konsepsiyasının Azərbaycan Prezidenti İlham Əliyevin Ali Baş Komandanlığı altında həyata keçirilməsinin hazırki xidməti nailiyyətlərin əsasını təşkil etməsi vurğulanıb.


Avropanın AZAL təklifi nə verə bilər? – Vahid Əhmədov - Bay Media\nAvropanın AZAL təklifi nə verə bilər? – Vahid Əhmədov\nÜmumiyyətlə, Azərbaycan Hava Yolları QSC-nin özəlləşdirilməsi təklifini müsbət qiymətləndirirəm\nBu sözləri Avropa İttifaqının “Aviasiya sazişi” ilə bağlı Azərbaycana təklifləri haqda danışan Milli Məclisin İqtisadiyyat, sənaye və sahibkarlıq komitəsinin üzvü Vahid Əhmədov deyib. Millət vəkili bildirib ki, Azərbaycanda özəlləşmə prosesi prezidentin müvafiq tapşırığına uyğun olaraq davam etdiriləcək:\nMillət vəkili təkcə AZAL-ın deyil, dövlət mülkiyyətində olan bir sıra şirkətlərin də özəlləşdirilməsinin gündəmdə olduğunu deyib:\n“Ancaq elə sahələr var ki, onlar strateji sahələrdir və dövlət üçün əhəmiyyətlidir. Dövlət bu sahələri daha çox öz himayəsində saxlayır ki, orada ciddi problemlər yaranmasın. Ancaq beynəlxalq aləmə nəzər salsaq, dünyada aviaşirkətlərin çoxu özəldir. Burada qeyri-adi bir şey yoxdur. Bu baxımdan da AZAL-ın özəlləşdirilməsi prosesi gedə bilər. Ancaq bunu elə etmək lazımdır ki, sonradan ciddi problemlər yaranmasın”.\n30 İyul 13:08


Kürdəmirli ananın fəryadı "Müstəntiq günahsız oğlumu həbsə atdırıb " » GundemXeber İnformasiya Portalı\nGundemxeber.az » GündəmXəbər » Kürdəmirli ananın fəryadı "Müstəntiq günahsız oğlumu həbsə atdırıb "\nTarix: 28-08-2017, 23:12 Bölmə :GündəmXəbər / Manşet Baxış: 74\n"Gündəm Xəbər" qəzeti olaraq, zaman-zaman ölkədə baş verən qanunsuzluqları işıqlandırmağa çalışırıq. Redaksiyamıza tez-tez müxtəlif şikayət məktubları daxil olur. Bu məktublarda ən müxtəlif məsələlərdən - korrupsiya, rüşvət, məmur özbaşınalığı, insan haqlarının pozulması, müxtəlif sosial ədalətsizliklər və sairdən bəhs olunur. Xüsusilə də bölgələrdən redaksiyamıza şikayət edənlər üstünlük təşkil edir. Təəssüf ki, bu şikayətçilər arasında hüquq-mühafizə orqanları əməkdaşlarının fəaliyyətindən narazılıq edənlər də olur. Bu da səbəbsiz deyil. Çünki bu sahədə də neqativ hallar müşahidə olunur. Hüquq-mühafizə orqanlarının bəzi əməkdaşları qanunları pozur, qanunsuz əməllərlə məşğul olur, insanlara işgəncə verir, etmədiyi cinayətləri insanların boynuna qoymağa çalışırlar. Son nəticədə bəzi vətəndaşlarımız işgəncələrə məruz qalır, onların hüquqları kobud şəkildə pozulur, vətəndaşların dövlətə, polis, məhkəmə və prokurorluq oranlarına inamı sarsılır. Bəzi polis məmurları, prokurorluq əməkdaşları, məhkəmə hakimlərinin qanunsuz əməlləri hüquq-mühafizə orqanlarına ləkə gətirir. Redaksiyamıza daxil olan növbəti şikayət də elə bununla bağlıdır.\nKürdəmir rayonu, Xınıslı kənd sakini Salahova Güləbətin Rza qızı "Gündəm Xəbər" qəzetinə ünvanladığı şikayət məktubunda bildirir ki, onun\nYevlaxda sürücülük vəsiqəsi alverinə dair şok ...\nBir ailənin faciəsi ...\nRusiya hüquq müdafiəçiləri Orxan Zeynalovu ...


werner heisenberg sözaltı sözlük\n1. müəyyənsizlik prinsipini ortaya atmış və sübuta yetirərək nobel mükafatı almış alman fizik.\n15.12.2013 19:55, timidus\n5 dekabr 1901 ci ilde dunyaya gelib. 1910 cu ilde ailesile birlikde munhene kocub ancaq usaqliqda davamli verem ve s. kimi ciddi xesteliklerden eziyyet cekib. hetta az qala xestelikden olecekmis. cox hessas oldugu ucun ancaq bir nece sahede calisa bilerdi; bunlardan biri nezeri fizika idi. mekteb vaxti riyaziyyata maraqi baslayir. en cox fizikaya tetbiq hisselerini sevir ve oyrenir. 1920 ci ilde mektebden mezun olur ve munhen universitetine baslayir. kalkulusu yaxsi bilmediyi ucun baslarda xeyli eziyyet cekir oxuduqlarima gore; riyaziyyatin bir hissesinde cox bilgili oldugu halda bezi hisselerinde hec de yaxsi tesir bagislamir. ardinca her fizikin bir gun mutleq olmaq isteyeceyi kimi * riyaziyyatci olmaq isteyir. ancaq riyaziyyat professoru terefinden redd edilir. o da basqa bir fizik sommerfielde muraciet edir; sommerfield alman meshur fizik olub. geleceye telebe hazirlasdirirmis; eslinde meshurlugu orijinal kesflerinde deyildi. onu meshur eden muellimlik qabiliyyeti idi; sommerfieldin yanina her terefden telebeler gelirdi nezeri fizikaya hazirlasmaq ucun. beleki telebeleri arasinda sehv elemiremse 6 dan cox fizik nobel mukafati alib; hele avropa fizikasinin en meshur prof.larini demirem. hamsi sommefieldin telebeleridir. sommerfieldin hec bir riyazi telebi yox idi telebelerinden; felsefe ile maraqlanan ancaq riyaziyyat bilmeyen hamini qebul edirdi; riyaziyyat oyredirdi+fizikaya tetbiqini izah edirdi. heisenberg de riyaziyyati sommerfield ile oyrenir; heisenberg burda pauli ile tanis olur; pauli riyaziyyat dahisi idi. heisenberge komek olur.\nheisenberg sonra phd imtahanini kecir; tetbiqi movzularda melumat eksikliyi oldugu ucun imtahanlari cetinlikle kecmisdi. sonra bohr ile tanisdi -* nasist almaniyasinin hakimiyyete gelmesile beraber heisenberg atom projesinin basina kecirildi;\nbeli heisenberg nasist idealogiyasini sevmesede almaniya sevgisi var idi. muharibeni qalib gelmeklerini isteyirdi. bu sebeble bohr ile uzun muddetli dostluqlari bitdi; bohr heisenbergi anlamirdi ve hec vaxt bagislamayacaqdi. heisenberg ise serqlilerin medeniyyetine qarsi avropa medeniyyetini qoruyacaq olkenin hemise almaniya oldugunu ve almaniyanin liderliyinde bir avropa gormek istediyini deyecekdi daha sonralar.\nalmaniya uduzduqdan sonra bele bu dusuncelerinden el cekmemisdi; almaniya qazansaydi daha yaxsi olardi deyirdi elbette ki.\nheisenberg 1976 ci ilde xerceng xesteliyinden dunyasini deyisir.\nbir muharibe sevicisi en esasda nasist almaniyasini seven biri bele olsa adi hec vaxt unudulmayacaq.\n25.01.2016 03:46, sistem robotu


Universitet müəllimləri hələ “sovetdə qalıb”: Mühazirələr, dəftərlər, qiymətlər... » Siam.az\n“Bəzi ali təhsil müəllimləri pedaqoji fırıldağa əl atır. Belə ki, dərs boyu tələbəyə nəzəriyyə yazdırır. Halbuki bu nəzəriyyə dərsliklərdə yer alır. Əslində mövzunu universitet pedaqoqu çox qısa müddətdə izah etməlidir ki, bundan yayınır. Çünki mövzu ilə bağlı bilgisi yetərli deyil və əzbərçiliyə yol verir”. Bu iddia ilə politoloq Fərhad Mehdiyev çıxış edib. Bir sıra tanınmış pedaqoqlar da hesab edir ki, 90 dəqiqə ərzində tələbələrə nəzəriyyə yazdırmaq düzgün deyil. Bu lüzumsuz işdir və tələbələri yorur.\nDoğrudan da bu gün universitet müəllimləri daha çox sovet dönəminin dərsliklərindən yararlanırlar və tələbələrə tədris etdikləri mövzular həmin dərsliklərdən olur. Ali məktəblərdə mövcud olan dərsliklərin əksəriyyəti müasirləşən dünyamızın, günümüzün tələblərinə cavab vermir. Latın qrafikası ilə çap olunmuş dərsliklərin əksəriyyəti isə tərcümədir. Həmin tərcümələrdə qrammatik səhvlərlə yanaşı, ciddi məna qüsurlarına da tez-tez rast gəlinir. Bəzi fənlər üzrə isə ümumiyyətlə, dərslik yoxdur. Təsadüfi deyil ki, “Azərbaycan Respublikasında təhsilin inkişafı üzrə Dövlət Strategiyası”nda da bu məsələyə toxunulub. Ali təhsil üzrə dərsliklərin elmi və metodiki baxımdan təkmilləşdirilməsinə ehtiyac olduğu əsas problemlərdən biri kimi qeyd olunub. Ümumiyyətlə, müasir dövrün tələblərinə uyğun dərsliklər yazılmır. Bununla yanaşı müəllimlər də müasir tələblərə aid olan bilgi axtarışında deyillər və işlərinin asan olması üçün əllərinə düşən ədəbiyyatların nəzəriyyəsini tələbələrə yazılı şəkildə aşılayırlar. Bu isə Baloniya təhsil sisteminə ziddir. Müəllimlər 30-40 il bundan qabaq yazılan dərsliklərdən əl çəkə bilmirlər. Dünyanın inkişaf etmiş ölkələrində tələbələr hər il yeni dərsliklərlə tədris ilinə başlayırlar.\nTəhsil məsələləri üzrə ekspert Kamran Əsədov “Cümhuriyət” qəzetinə bildirib ki, bu gün Azərbaycanın 54 ali təhsil müəssisəsində 160 minə yaxın tələbə təhsil alır: “Onların 70 faizdən çoxu ödənişli əsaslarla təhsil alır və pul ödəyir ki, keyfiyyətli təhsil alsın. Amma reallıq ondan ibarətdir ki, insanlar keyfiyyətli təhsil almaq üçün yox, ancaq kağız parçası olan diplom almaq üçün təhsil haqqı ödəyirlər. Problem ondadır ki, bizim 50- dən çox universitetdə çalışan 16 mindən çox müəllimin müasir tələblərə cavab verəni olduqca azdır. Azərbaycan 26 ildir müstəqillik əldə etsə də, bizim universitetlər hələ də sovetlər dönəmində qalıblar və tədris materialları, idarəetmə XX əsrin 80 - ci illərində olduğu kimi qalıb. Təəssüf ki, bu gün Azərbaycan universitetləri Avropa ali təhsil məkanına ancaq kağız üzərində inteqrasiya edir. Ali məktəblərdə kifayət qədər akademik, professor, elmlər doktoru, elmlər namizədi çalışsa da bizim alimlər, elm adamları dünya təhsil sistemində ciddi qəbul edilmir”.\n“Balonya sistemində mühazirə yazdırmaq yoxdur”\nEkspert qeyd edib ki, Azərbaycan universitetləri 2000 - ci illərdən tam şəkildə Baloniya sisteminə keçid etməsinə baxmayaraq müəllimlər öz kitablarını tələbələrə məcburi şəkildə satır, ondan sonra isə həmin o kitabdan mühazirə oxuyurlar: “Baloniya sisteminin tələblərinə görə müəllimin dediyi mühazirənin elektron formatı olur və tələbələr ondan istifadə edirlər. Ümumiyyətlə isə Baloniya sistemində mühazirə yazdırmaq, qayıb kimi məsələlər müzakirə olunmur”.\nTarix: 21-10-2017, 21:04


Paşinyanın adından Trampa saxta təbrik yazan şəxs saxlanılıb | Report.az\nPaşinyanın adından Trampa saxta təbrik yazan şəxs saxlanılıb Ermənistanın Milli Təhlükəsizlik Xidməti ölkənin baş naziri Nikol Paşinyanın İrana qarşı əməliyyata görə ABŞ prezidenti Donald Trampı təbrik etməsi barədə “facebook”da yanlış informasiya yayan səhifənin sahibini aşkarlayıb.\n6 Yanvar , 2020 02:52\n"Report" xatırladır ki, Paşinyan ənənəsinə sadiq olaraq bu məsələdə Azərbaycan mətbuatını ittiham edirdi. Baş nazir iddia edirdi ki, onun adından ABŞ prezidentini təbrik etməsi barədə yalan məlumatı guya Azərbaycan mediası yayıb, İran KİV-i isə bunu tirajlayıb. Lakin sonda Ermənistanın baş nazirinin yalan danışdığı üzə çıxıb.\nRus versiyası СНБ Армении вычислила автора ложной новости о поздравлении Трампу


“Design Mena” jurnalında Heydər Əliyev Mərkəzi barədə məqalə dərc olunmuşdur\n01 İyul 2014 15:22\nBirləşmiş Ərəb Əmirliklərində (BƏƏ) nəşr edilən və ITP media holdinqinə daxil olan “Design Mena” jurnalında BƏƏ-də fəaliyyət göstərən “Azərbaycan” Cəmiyyətinin sədri Samir İmanovun “Heydər Əliyev Mərkəzi “İlin dizaynı-2014” mükafatını qazanmışdır” sərlövhəli məqaləsi dərc edilmişdir.\nMəqalədə Heydər Əliyev Mərkəzinin Londonun Dizayn Muzeyi tərəfindən təqdim edilən “İlin dizaynı-2014” mükafatını qazandığı qeyd olunur. Müəllif bildirir ki, Mərkəzin memarı Zaha Hadid son yeddi il ərzində bu mükafatı qazanan ilk qadın olmuşdur.\nHeydər Əliyev Mərkəzinin xarici dizaynının münsiflər heyəti tərəfindən yüksək qiymətləndirildiyini vurğulayan müəllif yazır ki, memar Zaha Hadid özü də Mərkəzin onun ən gözəl işlərindən biri olduğunu diqqətə çatdırmışdır.


Prezident İlham Əliyev və xanımı Ağdam rayonuna MTN generalından istintaqa şərt — İmtina etdi Rejissorla teleaparıcı arasında QALMAQAL — FOTO DTX əməliyyat keçirdi – Baş redaktor dəstə Beynəlxalq Əlillər Günü Nərimanov rayonunda qeyd Prezident İlham Əliyev və xanımının Zərdab və Tə Azərbaycanda AİLƏ FACİƏSİ: 1 ölü, 6 yaralı ̵ Bu gün dolların qiyməti yenə əl yandırır “Delta Telecom”dan internetin iflic olmasıyla aç İşə düzəltmə xidməti adı altında insanlar belə a Sədərək Gömrük İdarəsində İNSAN QAÇAQÇILIĞI davam edir-IDDIA\n16 Noyabr 2016 / 12:32 / Baxış sayı: 1028 Sədərək Gömrük İdarəsində yük nəqliyyatı vasitəsi ilə şıdırğı insan qaçaqçılığı davam edir. Belə ki, qaçaq keçmək istəyən insanlardan aldığı rüşvət hesabına, yük avtomobillərinin görünməyən yerlərində gizlədilmiş, sənədləri olmayan, axtarışda olan və sairə çirkin əməl sahiblərini qarşı tərəfə yəni, Iğdır Vilayətindəki “Dilucu” sərhəd keçid məntəqəsinə keçirirlər. Təxminən 5 gün öncə, belə qaçaq yolla Türkiyə tərəfə keçirilmiş Azərbaycan vətəndaşı, “Dilucu” gömrükçüləri tərəfindən aşkar edilmiş və tutularaq, Naxçıvana geri təhvil verilmişdir. Bu hal Sədərək Gömrük İdarəsində illərdir ki, davam etməkdədir. Bu hal artıq o həddə çatıb ki, insanlar, “pulunu ver, Sədərək gömrüyündən keç” ifadəsini açıq-aşkar səsləndirirlər. Hətta, idarə rəisi Mirməhəmməd Seyidov və işçiləri dəfələrlə məhz buna görə, Naxçıvan Dövlət Təhlükəsizliyi Xidməti tərəfindən dindirilib. Onlardan biri həbsdə saxlanılmış, didər üçü isə həbssiz istintaqa cəlb olunmuşlar. Lakin hansısa “gözəgörünməz” qüvvə hər dəfə Seyidovu həbsdən xilas edib.(arazmedia)


Uşaq jurnalının əsasları: utero içərisində: o hərəkət edir - Digər\nHər gün, oktyabr ayı ilə satılan "Les Essentiels d ': 0-dan 2 ilə qədər inkişafa kömək edən 80 məsləhət" kolleksiyasının yeni sayından əldə edilən infoslardan birini tapın. Bu gün utero və arxaik reflekslərdə etdiyi hərəkətlər.\nDoğuşundan əvvəl, qarnınızda, uşağınız artıq çox hərəkət edir. 4-cü ayınadək hərəkətlərini görmürsənsə, o, 2-ci aydan bəri aktivdir - əvvəllər yalnız bir embrion idi - və sonuna qədər olacaq ... əgər kifayət qədər yer olsa bunun üçün. Lakin onun vuruşları və digər antikaları könüllü deyil. Hələ əlaqələrini əldə etməmiş beyninin idarə etməməsi kortəbii bir hərəkətdir.\n9 ay ərzində körpənizin dəri səthi və balans orqanlarının amniotik maye və öz bədəninin uterus divarlarına qarşı təzyiqləri ilə istənilir. Alıcıları bu toxunuşlara cavab verir, tarazlığı tənzimləyən vestibulyar həssaslıq tədricən qurulur. Maye miqdarı nə qədər böyükdürsə, bir o qədər gestulyasiya edir! Körpənizin gələcək həyatı üçün qeyd etdikləri qədər proprioseptiv və vestibulyar məlumatlar ...\nTezliklə atan doğulacaq mama, avtomatik olaraq da adlandırılan arxaik reflekslərini sınayır. Əsasən beyin sistemi tərəfindən sifariş edilənlər sinir sisteminin yaxşı işləməsinin və kifayət qədər əzələ tonunun sübutudur. Yaxşı reaksiya verərək körpəniz motor qabiliyyətlərini "texniki cəhətdən" inkişaf etdirdiyini sübut edir.\nİlk üç ayda bu reflekslər yox olacaq korteks inkişaf etdikcə, öz öyrənməsinə yiyələnməyə imkan verir. İnkişaf pozğunluğu və ya sinir sisteminə xəsarət yetirilməsi, əsas reflekslərin davamlılığı, habelə motor idarəetməsinin pozulmasına səbəb ola bilər.\nDaha çox məlumatı "Əsası: 80-dən 0-dan 2 yaşına qədər inkişaf etməsinə kömək edən göstərişlər", oktyabr sayı ilə, cib ölçüsü ilə satılır.\nVideo: Vou Te para o utero da sua mãe\nBağışlayın, indi müzakirə edilə bilməyəcəyim - boş vaxt yoxdur. Ancaq sərbəst buraxılacam - bu suala düşündüyümü mütləq yazacağam.\nBəli həqiqətən. Mən də buna qaçdım. Bu mövzuda ünsiyyət qura bilərik. Burada və ya axşam.\nCopyright © concretemeatpress.co.uk | Uteroda: hərəkət edir...


Əhmədlini kanalizasiya suyu niyə basıb? - Azinforum.az İnformasiya Portalı\nAna səhifə / Sosial / Əhmədlini kanalizasiya suyu niyə basıb?\nPaytaxtın kənd Əhmədli adlanan qəsəbəsində kanalizasiya sistemi ilə bağlı problem insanların rahatlığına təsir edib.\n“ Azinforum.az ” XəzərXəbər-ə istinadən məlumat verir ki, sakinlər düz qapılarının ağzından axan kanalizasiya sularının qoxusundan evdə otura bilmədiklərini deyiblər. Küçəyə yayılan çirkab sular bəzi sakinlərdə, xüsusilə də azyaşlılarda allergik reaksiyalara səbəb olur.\nQonşular iddia edir ki, küçəboyu axan kanalizasiya suları artıq hər evə xəstəlik yayir. 1-ci Əhmədli küçəsinin azyaşlı sakinləri də bu problemdən əziyyət çəkdiklərini söyləyiblər.\nAzərsu Açıq Səhmdar Cəmiyyətinin işçi qrupunun Məhəmməd Hadi küçəsi 80 ünvanında apardığı araşdırmadan sonar isə məlum olub ki, problemə səbəb elə sakinlərin özlərinin kanalizasiya sistemindən düzgün istifadə etməməsidir. Çünki, 1-ci Əhmədli küçəsində yaşayan sakinlər kanalizasiyaya zibil atıblar. Təmizlik işləri zamanı uşaq bezindən – geyimə qədər bütün növ tullantılar çıxarılıb. “Azərsu”nun hadisə yerində işləyən əməkdaşları isə tövsiyyə edib ki, insanlar belə problemlərlə üzləşmək istəmirsə əllərinə keçəni kanalizasiya sisteminə atmasınlar.\nÖncəki Akif Əli Lüfi Zadəyə görə işdən çıxarılıbmış – 20 il əvvəl\nNövbəti Almaniyada seçkilər: Merkelin başçılıq etdiyi alyans qalib gəlir


Əfran 1:5-in səbəblərini açıqladı » Fanat.az\nƏfran 1:5-in səbəblərini açıqladı\nTARIX: 09-10-2017 / SAAT: 11:23 | BU XƏBƏR: 953 DƏFƏ OXUNDU\n"Gücümüzü düz bölmədik. Yaxşı başlasaq da, tempi qoruya bilmədik və uduzduq". Fanat.Az xəbər verir ki, bu sözləri DÇ-2018-in seçmə mərhələsi çərçivəsində dünən Almaniyaya 1:5 hesabıyla yenilən millimizin yarımmüdafiəçisi Əfran İsmayılov deyib.\nTsiklin son görüşündə sürprizə imza ata bilməyən seçməmizin futbolçusu görüşün ardından jurnalistlər önünə çıxıb. O, yenilginin əsas səbəblərindən biri kimi, yorğunluq amilini qabardıb:\n"Bacardığımız qədər vuruşduq, yaxşı oynamağa çalışdıq. Ancaq ilk yarıdakı 1:1 hesabının ardını gətirmək mümkün olmadı. Biz Çexiya ilə oyunda yorulmuşduq. Almanlar isə meydana yeni qüvvəylə çıxmışdılar. Sonadək fiziki güclərini qorudular, istədikləri qolları vurdular.\nVurduğumuz qolu müsbət məqam sayıram. Bu rəqib ən güclü komandalardan da top buraxmağı sevmir. Ramil Şeydayev ilk qolunu vurdu. Davamını gətirəcəyinə inanıram. Onsuz da gec-tez vuracaqdı. Tsikl başa çatdı. Bizim üçün qırılma nöqtəsi Şimali İrlandiya ilə oyun oldu. O oyundan sonra toparlanmaq mümkün olmadı. Həmin qarşılaşmada müsbət nəticə qazansaydıq, bəlkə də hər şey fərqli alınardı".\n"Sabah" İtaliya klubuna uduzdu\nAyaz Quliyev "Neftçi"yə keçir? - AÇIQLAMA\nTarmenxan Babayev Avropa birinciliyində bürünc medal qazandı!\nİK-nın iclasından danışan şəkillər - ŞƏRHSİZ\nDevid Bekhemdən "Zenit"ə 27 milyon avroluq təklif\nPSJ və "Yuventus" ulduzlarını dəyişir


RUSİYA NİYƏ NEYTRAL DAYANIB? - “Hərbi əməliyyat tamamilə legitimdir, Qərbdə bunu anlayırlar” | AzPolitika — onlayn siyasi-ictimai qəzet\nDərc olunub: 29/09/2020 - 18:01\n"AzPolitika.info" xəbər verir ki, bu fikirləri siyasi təhlilçi Şahin Cəfərli Azərbaycanın işğalda olan torpaqlarının azad edilməsi ilə bağlı başladığı hərbi əməliyyatlara beynəlxalq reaksiyaları qiymətləndirərkən deyib.\nKerim 2020-10-03 08:19:42\nQARABAG BUTUN RAYONU AZAD EDILMELI VE AZERBAYCAN TURKIYE CIDDI STRATEJI TEHLUKESIZLIY BARESINDE SENETLER IMZA ATMALIDI VE BU BIRGE TEHLUKESIZLIY SENETLERI BIZIM MUSTEQILIYIMIZI EBEDI EDECEY VE GUCUMUZE GUC QARACAQ HEM ORDUMUZA HEMDE DEVLETCILIYIMIZE.VE RUSSUN SULHMERAMLI KIMI QARABAGDA YERLEWMESI HACANSA BIZE AXIR BAHA BAWA GELE BILER NECE RUSS SULHMERAMLILARI GURCUSTANI IWGAL EDIYI KIMI VE AZ QALA TIFLISE GIRDIYI KIMI BAKIYADA GIRE BILER BU YOL VERILMEZDI.AZERBAYCAN ERAZISINDE YALNIZ IKINCI VETENIMIZ TURKIYEMIZIN ETIBAR EDIYIMIZ OLKENIN BAZASI OLA BILER YAWASIN AZERBAYCAN YAWASIN IKINCI VETENIMIZ TURKIYE\nB.Qaradağlı 2020-09-29 20:57:48\nRF PREZİDENTİ hələ 2016 Aprel toqquşmasının hər iki tərəflə müzakirəsindən sonra bir suala cavab verib RF belə toqquşmaya qarışmayacaq! Siz, hansı düşüncə ilə BMT TŞ qətnaməsi üzrə öz ərazisini müdafiə edən Azərbaycanın daxili işinə qarışacağını ağlınıza belə gətirirsiniz? Bəlkə, Sizdə erməni də yox, daşnaq qəsbkarlığı var?\nXalq 2020-09-29 19:36:45\nRusiya öz neftinin nəqli üçün kəmər tikib. Cənub axını kəməri Türkiyədən keçir. Rusiyaya embarqo qoyulub neft kəmərinə. Kəmərin işləməsi Ərdoğandan asılıdır. Ona görə putin hələlik susur.\nTürk 2020-09-29 18:29:58\nTürkiyə çıxır,yenidən giririk Rusiyanın boyunduruğunamı?.Sonra Rusiya yenə ermənini buraxacaq üstümüzəmi? Türkiyənin buradan çıxması yeni quyudur bizim üçün.


16:33 27 Dekabr 2015\nKiyev, 27 dekabr, AZƏRTAC\nUkrayna Nazirlər Kabinetinin Qəbullar Evində Dünya Azərbaycanlılarının Həmrəylik Günü münasibətilə bayram tədbiri keçirilib. Bayram tədbiri Azərbaycanın səfirliyi və “Ukrayna Azərbaycanlılarının Birləşmiş Diasporu” Ümumukrayna İctimai Təşkilatı tərəfindən təşkil edilib.\nRəsmi hissədə Azərbaycanın Ukraynada müvəqqəti işlər vəkili Nazim Əliyev, İctimai Təşkilatın rəhbəri Hikmət Cavadov, Ukrayna xalq deputatı Maksim Kuryaçi, Ukraynada Azərbaycan diasporunu yaradanlardan biri Tələt Əliyev, “Azərbaycançılıq İnstitutu” Beynəlxalq İctimai Təşkilatının prezidenti Oleq Krapivin, Azərbaycan Respublikası Diasporla İş üzrə Dövlət Komitəsinin rəsmi nümayəndəsi Ruslan Quliyev və ictimai xadim Lyudmila Suprun iştirakçıları Dünya Azərbaycanlılarının Həmrəylik Günü və Yeni il bayramı münasibətilə təbrik ediblər.\nSonra dünya şöhrətli sənətkar Rəşid Behbudovun bacısı oğlu - tanınmış müğənni Cəfər Behbudovun iştirakı ilə konsert olub. O, Azərbaycan və Ukrayna bəstəkarlarının mahnılarını ifa edib. “Kiyevdə 1 nömrəli Qafqaz xalq rəqsləri məktəbi”nin “Qafqaz” ansamblının ifasında Azərbaycan xalq rəqsləri də tədbir iştirakçılarına xoş əhval-ruhiyyə bəxş edib. Bundan başqa, qonaqlara Azərbaycan mətbəxinin ləziz yeməkləri təqdim olunub.\nTədbirdə səfirliyimizin əməkdaşları, Ukrayna hökumət orqanlarının, Kiyevdə akkreditə olunmuş diplomatik korpusun, şəhər meriyasının nümayəndələri, Azərbaycan diasporunun, işgüzar dairələrin rəhbərləri və fəalları, ölkənin mədəni elitası və digər qonaqlar iştirak ediblər.


Heydər Əliyev Fondu hüquq müdafiəçisi Oktay Gülalıyevin müalicəsini üzərinə götürdü… – EtikXəbər\nHeydər Əliyev Fondu hüquq müdafiəçisi Oktay Gülalıyevin müalicəsini üzərinə götürüb.\nEtikxeber.az xəbər verir ki, bu barədə APA-ya O. Gülalıyevin həyat yoldaşı Firuzə Gülalıyeva bildirib.\nO qeyd edib ki, Fond Oktay Gülalıyevin müalicəsi üçün Türkiyədən həkimlər dəvət edib.\nF. Gülalıyeva həyat yoldaşının vəziyyətinin ağır olduğunu da deyib: “Oktayın vəziyyəti çox ağırdır, komadan ayılmayıb”.\n“Funksional əməkdaşlıq barədə razılığa gəlindi” – “MÜSAVAT” BAŞQANI


Yasamal əməliyyatı: '8-yaşlı oğlumun gözü önündə təpikləyirdilər'\n2021, 25 İyul, bazar, Bakı vaxtı 22:37\nYeni Yasamalda polisə zibil atmaqda suçlanaraq həbs olunanlardan biri də Amil Mahmudovdur. Həyat yoldaşı Lalə Mahmudova AzadlıqRadiosuna danışır ki, onu da yarıçılpaq vəziyyətdə, azyaşlı oğlunun gözü önündə döyə-döyə aparıblar.\n"8-yaşlı oğlumun gözü qarşısında atasının qolunu arxaya burub, yerə yıxdılar. Onu dayanmadan təpikləyirdilər, küçə sözləriylə təhqir edirdilər. Sürüyə-sürüyə, yarıçılpaq vəziyyətdə apardılar. Mən də onların arxasınca düşdüm. Pilləkənin aşağısında başımdakı örtüyü açıb, polislərə göstərdim ki, onkoloji xəstəyəm, azyaşlı oğlum var, evimizə qazanc gətirən ancaq odur. Polislər məni itələyib, "cəhənnəm ol" qışqırdılar", – L.Mahmudova belə deyir.\n"Elə qışqırırdılar, uşaq qorxdu"\nOnun sözlərinə görə, həyat yoldaşı günahsızdır. Deyir ki, iyunun 7-də səs-küy eşidib, evin eyvanına çıxıblar və polislərin bina sakinlərindən birini tutduğunu görüblər: "Polislər qonşuya zorakılıq etdiyinə görə bina sakinləri fitlə, səs-küylə etiraz etməyə başladılar. Polislərin bir nəfərin üstünə düşüb, güc tətbiq etməsi sakinlərdə qıcıq yaratmışdı. Biz də eyvandan baxmışıq".\nL.Mahmudova deyir ki, ertəsi gün səhər saat 07:15 radələrində evin qapısı möhkəm döyülüb. Səsə yuxudan oyanıblar. Qapını da həyat yoldaşı açıb: "Dəbilqəli geyimdə, əllərində dəyənək olan 10 nəfərə yaxın polis mənzilə girdi. Elə qışqırırdılar, uşaq qorxdu. Bizim evdə də olanları videoya çəkirdilər".\nPolislə vətəndaşlar arasında baş verənləri necə qiymətləndirirsiz?\nL.Mahmudova baş verənlərlə əlaqədar Yasamal rayonunun prokuroru İlqar Abbasova şikayət məktubu göndərib. O, məktubunda həyat yoldaşının qanunsuz həbs olunduğunu vurğulayıb, onun döyülməsi ilə bağlı araşdırma aparılmasını, günahkarların cəzalandırılmasını istəyib.\n"İşgəncə verən, mənzilimə qanunsuz daxil olan polislərin hərəkətinə ayrıca icraata baxılmasını xahiş edirəm. Həmçinin, azyaşlı övladımın təqsirkar polislərin hesabına tam tibbi müayinədən keçirilməsi təmin olunsun", – prokurora belə yazıb.\nA.Mahmudov haqqında inzibati həbs qərarından da apellyasiya şikayəti verilib.\nDİN 11 nəfərin saxlandığını deyirdi\nAzadlıqRadiosunun iyunun 9-da müsahibə aldığı şəxslər isə yaxınlarının qanunsuz olaraq saxlandığını deyirdilər. Saxlananlardan biri – Kərim Süleymanlı dünən buraxılıb.


Bu gün 2018-2019-cu dərs ili üçün məktəbəhazırlıq qruplarında məşğələlər başlayıb. Məktəbəhazırlıq qruplarının yaradılmasında məqsəd 5 yaşlı uşaqların məktəb təliminə hazırlığı ilə əlaqədar psixoloji dayanıqlığını artırmaq, əhatə olunduqları aləmə və təhsil mühitinə uyğunlaşdırmaq, onların ünsiyyət və birgə fəaliyyət bacarıqlarına yiyələnməsini təmin etməkdən ibarətdir.\nXatırladaq ki, Azərbaycanda 2015-2016-cı tədris ilində məktəbəhazırlıq proqramı bütün 5 yaşında olan uşaqların 24, 2016-2017-ci dərs ilində 55, 2017-2018-ci tədris ilində 65 faizini əhatə edib. 2018-2019-cu dərs ilində həmin göstəricinin 75, 2019-2020-ci tədris ilində isə 90 faizə çatdırılması nəzərdə tutulur.(Report)\n29 sen 2020, 11:24 170\n29 sen 2020, 11:11 255\n29 sen 2020, 10:39 324\n29 sen 2020, 09:43 381\n28 sen 2020, 20:50 469\n28 sen 2020, 20:46 365\n28 sen 2020, 16:35 505\n28 sen 2020, 15:15 674\n28 sen 2020, 12:55 694


“Amay Abdulla”nın məhkəməsində zərərçəkənlər ifadə verdi – Xural qəzeti\nXural Yazıldığı tarix 14 Aprel 2015\nBakı Ağır Cinayətlər Məhkəməsində hakim Əfqan Hacıyevin sədrliyi ilə AMAY Ticarət Mərkəzinin rəhbəri, iş adamı Abdulla Abdullayev və digərlərinin cinayət işi üzrə keçirilən məhkəmə prosesi keçirilib. Prosesdə “Xudafərin” MMC epizodu üzrə istintaq tərəfindən zərərçəkmiş qismində tanınmış şəxslər bir neçə nəfər dindirilib.\nİfadə verən Nadir Əliyev təqsirləndirilən şəxsləri tanımadığını, Abdulla Abdullayevin isə adını eşitdiyini bildirib. “Xudafərin” MMC-nin tikdiyi binada mənzil aldığını deyən N.Əliyev heç bir şikayət və tələbinin olmadığını vurğulayıb.\nZərərçəkmiş Elzamin Məmmədov isə bildirib ki, mənzilin pulunu ödəsə də, bina tam təhvil verilmədiyinə görə, yaşamaq mümkün deyil. O, mənzilin yaşayışın mümkün olduğu səviyyədə – kanalizasiya, lift və digər xidmətlər də daxil olmaqla təhvil verilməsini tələb edib. Vəkilin sualına cavab olaraq zərərçəkən bildirib ki, tələbi Abdulla Abdullayev və digər təqsirləndirilənlərdən deyil, “Xudafərin” MMC-dəndir.\nRəşid Şərifov da tələb və şikayətinin olmadı]ını, özünü zərərçəkmiş hesab etmədiyini məhkəmənin diqqətinə çatdırıb.\nİrina Qocayeva da binanın gec təhvil verilməsindən narazılığını bildirərək, müqaviləni “Xudafərin” MMC ilə bağladığını deyib. Buna görə də, MMC-dən mənzilini tələb etdiyini, lakin təqsirləndirilənlərdən şikayəti olmadığını vurğulayıb.\nSaleh Tağıyev də eyni məzmunlu ifadə verib.\nElşad Tağıyev adlı zərərçəkən isə bildirdi ki, 2005-ci ildə “Xudafərin” MMC ilə bağladığı müqavilə əsasında pulunu ödəyərək, sözügedən binada 93 kv/m sahəsi olan obyekt alıb. “Bir müddət əvvəl obyektə gedəndə Pərviz adlı bir vəkil çıxdı ki, həmin ərazi məhkəmə qərarına əsasən ona məxsusdur” – deyən zərərçəkən obyektini tələb etdiyini bildirdi.\nQeyd edək ki, ötən prosesdə ifadə verən Orxan Cəfərov adlı zərərçəkən və mülki iddiaçı da eyni problemlə üzləşməsi barədə məhkəmədə ifadə vermişdi.\nAbdulla Abdullayev bununla bağlı bildirib ki, Toma adlı şəxsdən vaxtilə 600 min manat pul götürüb, əvəzində əsas məbləğlə yanaşı 210 min manat da əlavə faiz ödəyib. “Həmin pulu Tomaya göndərəndə aparan adam pulun üzrəindən 25 min manat götürüb. Buna görə də, o, mən tutulan zaman vəziyyətdən sui-istifadə edərək, məhkəmə yolu ilə həmin obyektlərlə bağlı qərara sahib olub”.\nAMAY rəhbəri bildirdi ki, bu da həmin məsələ ilə bağlıdır və Toma adlı xanımın məhkəməyə çağırılaraq dindirilməsini istədi.\nZüleyxa Məmmədova ifadəsində mənzili aldığını bildirdi və mənzilin sənədlə tam təhvil verilməsini istədi. O da tələbinin A.Abdullayevdən deyil, “Xudafərin”dən olduğunu bildirdi.\nMəhkəmə prosesi 14 aprel saat 10.30-da davam edəcək.\nAbdulla Abdullayev Cinayət Məcəlləsinin dələduzluq, mənimsəmə və ya israf etmə, Yalançı sahibkarlıq və vəzifə səlahiyyətlərindən sui-istifadə əməlləri ilə təqsirləndirilir. Digər təqsirləndirilənlər isə dələduzluq, mənimsəmə və ya israf etmədə təqsirləndirilir. A.Abdullayev özünə qarşı olan bu ittihamları qətiyyətlə rədd edir və həbsinin iş fəaliyyətinə ziyan vurmaq üçün sifarişli olduğunu iddia edir.\nSuriyada döyüşməkdə təqsirləndirlənlərin məhkəməsində şahidlər ifadə verdi


9 Dek. 2019 17:23\nAzərbaycan Mərkəzi Bankı: “Ölkə ərazisində istismar olunan nağd ödəniş avadanlıqları müxtəlif kredit təşkilatları, poçt rabitəsinin milli operatoru və qeyri-bank ödəniş təşkilatlarına məxsusdur, bu avadanlıqlara onlar tərəfindən xidmət olunduğundan…”\nAzərbaycan Mərkəzi Bankı tərəfindən dövriyyəyə buraxılan 10 və 200 manatlıq əskinasların bir çox terminalda qəbul edilməsində hələ də problemlər yaranır. Şəhərin müxtəlif ərazilərində quraşdırılan ödəmə terminalları yeni dövriyyəyə buraxılan əskinasları qəbul etmirlər. Son günlər sosial şəbəkə istifadəçiləri tez-tez bu halla rastlaşdıqlarını qeyd edirlər. Doğrudan da şəhərin istənilən ərazisində quraşdırılan terminalların qarşısında uzun-uzadı növbə müşahidə olunur.\nQeyd edək ki, “Azərbaycan Respublikasının Mərkəzi Bankı haqqında” Azərbaycan Respublikasının Qanununa əsasən, Mərkəzi Bankın buraxdığı pul nişanları, o cümlədən, yubiley və xatirə pul nişanları Azərbaycan Respublikasının bütün ərazisində nominal dəyərləri ilə hər növ ödənişlərin həyata keçirilməsi, hesablara daxil edilməsi və pul köçürmələri zamanı hökmən qəbul edilməlidir.\nAzərbaycan Mərkəzi Bankından “Bakı-Xəbər”ə verilən məlumata görə, ölkə ərazisində istismar olunan nağd ödəniş avadanlıqları müxtəlif kredit təşkilatları, poçt rabitəsinin milli operatoru və qeyri-bank ödəniş təşkilatlarına məxsusdur və bu avadanlıqlara onlar tərəfindən xidmət olunduğundan, adaptasiya prosesləri həmin təşkilatlar tərəfindən həyata keçirilir: "Bununla əlaqədar Azərbaycan Mərkəzi Bankı tərəfindən müvafiq nağd pul avadanlıqlarının 200 manatlıq və yenilənmiş 10 manatlıq pul nişanlarına adaptasiyası ilə bağlı ölkə ərazisində fəaliyyət göstərən bütün kredit təşkilatlarına, poçt rabitəsinin milli operatoruna, eləcə də qeyri-bank ödəniş təşkilatlarına rəsmi tapşırıqlar verilib. Eləcə də nağd ödəniş avadanlıqlarında milli pul nişanlarının qəbulu, onların 200 və yeni 10 manatlıq pul nişanlarına adaptasiyası barədə ictimaiyyət məlumatlandırılıb”.\nNatiq Cəfərli: “Ödəmə terminallarının proqramında yenilənmə aparılmadığı üçün, aparatlar yeni dövriyyəyə buraxılan pul əskinaslarını qəbul etmirlər”\nİqtisadçı-ekspert Natiq Cəfərli bizimlə söhbətində qeyd etdi ki, ödəmə terminallarının proqramında yenilənmə olmalı idi: “Terminallar yeni pul əskinaslarını tanımırlar. Bu səbəbdən də terminallarla məşğul olan şirkətlər proqram təminatının yenilənməsi ilə bağlı iş görməli idilər. Terminallarda yenilənmə aparılmadığı üçün, onlar yeni dövriyyəyə buraxılan pul vahidini qəbul etmirlər. Bu səbəbdən də son günlər ödəmə terminallarının qarşısında uzun-uzadı növbələr yaranır. Proqram təminatının yenilənməsi çətin proses deyil. Sadəcə, öncədən bu qərar verilməyib deyə, bunun əziyyətini sadə vətəndaşlar çəkir”.


İrandan Kiyevə kərpic adı altında bir milyard qrivna dəyərində heroin gətirilib | iqtidar.az\n24 Noyabr 2021 8:06 səhər\nKiyevdə bir milyard qrivna dəyərində rekord miqdarda narkotik maddə – heroin müsadirə edilib. Heroin İrandan kərpic adı altında Kiyevə gətirilib.\nAZƏRTAC xəbər verir ki, Ukrayna milli polisinin narkotik cinayətkarlığı ilə mübarizə departamenti işə yekun vuraraq, İrandan Avropa ölkələrinə heroinin tədarükü kanalının ləğvi ilə bağlı beynəlxalq xüsusi əməliyyatın təfərrüatlarını açıqlayıb.


“Elektron məhkəmə” informasiya sistemi ictimaiyyətə təqdim olunub – Tədbir + FOTO\n30 Aprel 2019 - 21:47\n“Elektron məhkəmə” informasiya sistemi ictimaiyyətə təqdim olunub –Tədbir + FOTO\nAprelin 30-da Ədliyyə Nazirliyinin təşkilatçılığı ilə Bakı şəhəri Sabunçu Məhkəmə Kompleksində vətəndaş cəmiyyəti üçün “Azərbaycanda elektron məhkəmənin tətbiqi və inkişafı perspektivləri” mövzusunda ictimai təqdimat keçirilib.\nStrateq.az xəbər verir ki, tədbirdə nazirliyin rəhbərliyi, Prezident Administrasiyasının məsul nümayəndələri Milli Məclisin deputatları, hakimlər, dövlət ittihamçıları və vəkillər, ictimai xadimlər, ədliyyə naziri yanında İctimai Komitənin üzvləri və digər vətəndaş cəmiyyətinin təmsilçiləri, çoxsaylı KİV rəhbərləri, blogerlər, alimlər və tələbələr iştirak ediblər.\nAçılışda Ədliyyə nazirinin müavini Azər Cəfərov çıxış edərək ölkə Prezidenti İlham Əliyevin rəhbərliyi ilə məhkəmə-hüquq sistemində aparılan islahatlardan, o cümlədən vətəndaşların ədalət mühakiməsinə əlçatanlığının asanlaşdırılması, məhkəmələrə müraciət imkanlarının genişləndirilməsi məqsədilə “Elektron məhkəmə” informasiya sisteminin tətbiqi üzrə görülən işlərdən, bu sahədə beynəlxalq təcrübədən danışıb.\nBildirib ki, “Elektron məhkəmə” sistemi əhatəli olmaqla özündə 130 milyona yaxın məlumatı əks etdirir, mürəkkəb mexanizmləri ehtiva edir və çoxsaylı komponentlərdən ibarətdir: “Onun fəaliyyətinin təmin edilməsi üçün ciddi hazırlıq işlərinin aparılması, elmi tutumu olan texnikanın mövcudluğu tələb olunur. Bu iş eyni zamanda uzun sürən prosesdir. Digər ölkələrin, xüsusilə ədalət mühakiməsinin rəqəmsallaşması sahəsində nailiyyətləri olan dövlətlərin təcrübəsi göstərir ki, bu sistemin tam tətbiqinə 25-30 il vaxt sərf olunur”.\n“Elektron məhkəmə” informasiya sisteminin ayrı-ayrı komponentləri barədə məlumat verən nazir müavini daim ictimailəşməkdə olan bu sistemə edilən müraciətlərin sayının bir milyon yarıma yaxınlaşdığını, ona həmçinin, Rusiya, Ukrayna, Türkiyə, ABŞ, Braziliya, Kanada, Almaniya, Böyük Britaniya, Fransa, İndoneziya, Hindistan kimi və s. çoxsaylı ölkələrdən də müraciətlər olunduğunu diqqətə çatdırıb.\nHəmçinin qeyd olunub ki, “Məhkəmə-hüquq sistemində islahatların dərinləşdirilməsi haqqında” dövlət başçısının 2019-cu il 3 aprel tarixli Fərmanı ədliyyə və məhkəmə sisteminin inkişafında yeni mərhələ olmaqla bu sahədə islahatların müasir çağırışlara uyğun davam etdirilməsinə rəvac verib, o cümlədən elektron məhkəmənin tətbiqi ilə bağlı təşkilati işlərin yekunlaşdırılmasını, onun funksionallığının artırılmasını, fiziki və hüquqi şəxslərin bu sistemdən istifadəsinin təşviqini şərtləndirib.\nSonra “Elektron məhkəmə” informasiya sistemi üzrə İşçi Qrupun rəhbəri, hakim Ramin Qurbanov sistemin innovativ imkanları, nazirliyin İnformasiya-kommunikasiya texnologiyaları idarəsinin rəisi Ağakərim Səmədzadə ədliyyə sahəsində tətbiq olunan yeniliklər, İcra baş idarəsinin elektron informasiya üzrə qrup rəhbəri Tural Məmmədov məhkəmə qərarlarının icrası işinin elektronlaşdırılması, İnformasiya texnologiyaları üzrə baş məsləhətçi, beynəlxalq ekspert Goran Edström elektron ədliyyə infrastrukturunda məlumat təhlükəsizliyi barədə əyani təqdimatlarla çıxış ediblər.\nBildirilib ki, dövlət başçısının 2014-cü il 13 fevral tarixli Sərəncamı “Elektron məhkəmə” informasiya sisteminin tətbiqinə geniş yol açıb, bu istiqamətdə ötən dövrdə xarici mütəxəssislərin iştirakı ilə xeyli işlər görülüb, hazırda sistem Naxçıvan Muxtar Respublikasını da əhatə etməklə ölkə məhkəmələrinin və icra qurumlarının əksəriyyətində tətbiq olunur.\nDövlət başçısının qanunvericilik təşəbbüsü ilə ötən ilin dekabrında Azərbaycan Respublikasının Mülki Prosessual Məcəlləsində və “Məhkəmələr və hakimlər haqqında” Qanununda dəyişikliklər edilərək iqtisadi mübahisələr üzrə işlərə kağızsız, elektron qaydada baxılmasına keçilib, hakim və sahibkar arasında münasibətlərin tamamilə elektron qaydada tənzimlənməsi təmin edilib.\nElektron məhkəmənin komponentlərindən olan “elektron şəxsi kabinet” vasitəsilə, həmçinin məhkəmələrə elektron qaydada iddia verilməsi, məhkəmə proseslərinin izlənilməsi, sənədlərin elektron mübadiləsi, məhkəmə qərarlarının elektron dərci, işlərin hakimlər arasında təsadüfi və avtomatik şəkildə elektron qaydada bölüşdürülməsi mümkündür.\nDiqqətə çatdırılıb ki, icra orqanlarının fəaliyyətinin effektivliyinin artırılması, bu fəaliyyətdə operativliyin və şəffaflığın təmin olunması məqsədilə “Elektron icra” sistemi yaradılaraq tətbiq olunur. Sistem icra sənədlərinin elektron qeydiyyatını aparır, icra qurumları ilə məhkəmələr arasında kağızsız əlaqələrin qurulmasına, icra işinə elektron nəzarətin həyata keçirilməsinə, müxtəlif dövlət qurumlarının informasiya sistemləri ilə qarşılıqlı məlumat mübadiləsinin aparılmasına imkan verir.\nHəmçinin mütərəqqi beynəlxalq standartlar nəzərə alınaraq müasir məhkəmə və ədliyyə elektron infrastrukturunun qurulması, əsas və ehtiyat məlumat mərkəzlərinin yaradılması və məlumat təhlükəsizliyinin təmin olunması istiqamətində Dünya Bankı birgə görülən işlərdən danışılıb. Bildirilib ki, dünyada hələ ki yalnız “Airbus” şirkətinin tətbiq etdiyi daşınar konteyner tipli məlumat mərkəzi Azərbaycanda elektron məhkəmə sistemi üçün yaradılıb ki, bu da elmin ən son yeniliklərinə əsaslanaraq, həm də fövqəladə hallara qarşı davamlı olmaqla məlumatların təhlükəsizliyinin və etibarlı qorunub saxlanılmasına imkan verir.\nTədbir iştirakçılarına ədliyyə sahəsində tətbiq olunan innovasiyalar, o cümlədən notariat hərəkətlərinin rəsmiləşdirilməsini asanlaşdıran “Elektron notariat” informasiya sistemi, məsafədən notariat xidmətlərinin göstərilməsinə imkan verən elektron ədliyyə köşkü, notariusların xüsusi səyyar çantası, mobil notariat proqram təminatı və digər yeniliklər barədə məlumat verilib.\nSonra sual-cavab sessiyası keçirilərək, iştirakçılar arasında fikir mübadiləsi aparılıb. Vəkillər Kollegiyasının sədri Anar Bağırov, millət vəkili Fazil Mustafa, “Multimedia” İnformasiya Sistemləri Texnologiyaları Mərkəzinin direktoru, Azərbaycan İnternet Forumunun prezidenti Osman Gündüz, Mətbuat Şurasının sədr müavini Umud Mirzəyev, vətəndaş cəmiyyətinin təmsilçiləri Rauf Zeyni, Mirvari Qəhrəmanlı, Novella Cəfəroğlu, Əliməmməd Nuriyev və digərləri çıxış edərək Ədliyyə Nazirliyi tərəfindən həyata keçirilən tədbirləri təqdir edib, bu sahədə yeniliklərin geniş ictimaiyyətə təqdim olunmasının əhəmiyyətini vurğulayıb, bu işdə kütləvi informasiya vasitələrinin və vətəndaş cəmiyyətinin dəstək göstərmələrini qeyd ediblər.


Maffin — Vikipediya\nMaffin (ing. Muffin) — keksin amerikan variantı, kiçik dairəvi və ya oval formasında şirniyyat, əsasən şirin olur, tərkibinə müxtəlif, xüsusilə də meyvə içliyi daxildir. Adətən, maffin yetkin bir insanın ovucu boyda olur. Maffinlər həmçinin qarğıdalı unundan hazırlana bilər. Maffinə qaragilə, şokolad yonqarı, moruq, darçın, balqabaq, qoz-fındıq, banan, portağal, şaftalı, çiyələk, kök, limon və s. əlavə edilə bilər.\n2 Maffinlərin növləri\n3 Simvol kimi\npekan və kapuçino ilə maffin\nMaffin adının yaranması ilə bağlı bir neçə versiya vardır. Bunlardan birinə görə, maffin sözü IX əsrdə Böyük Britaniyada yumşaq çörək mənasını verən mouflett fransız sözündən götürülmüşdür. Digər versiyaya görə, maffin çörəyin bir növü olan alman sözü muffe ilə əlaqəlidir.\nABŞa maffini Böyük Britaniya immiqrantları gətirmişlər. Samuel Tomas 1880-ci ildə Nyu-Yorkda "Maffin Haus" adlı çörəkxana açmışdır. Maffin 1893cü ildə Çikaqoda keçirilən Ümumdünya sərgisində satışından sonra ABŞ məşhurluq qazanmışdır.\nMaffinlər, ehtimal ki, kiçik pirojnanın qarğıdalı çörəyindən hazırlanan növüdür. Bugünkü maffinlərin ulu babaları kiçik şiriniyyatlar olmuşdur, lakin onların dəqiq növləri məlum deyil. Maffinlərin hazırlanması tez və sadə olduğundan səhər yeməyi üçün yaxşıdır. 50-ci illərdə meydana gələn maffin üçün qatışıqların satışını Spacey's (ABŞ) və Cadbury (Böyük Britaniya) həyata keçirmişdir.\nMaffinlərin növləri[redaktə | mənbəni redaktə et]\nMaffinlərin iki növü vardır: ingilis və amerikan. İngilis maffinlərinin hazırlanmasında maya xəmiri, amerikan maffinlərinin hazırlanmasında isə tərkibində yumşaldıcı olan xəmir və ya şirniyyat üçün olan sodadan istifadə olunur.\nSimvol kimi[redaktə | mənbəni redaktə et]\nQarğıdalılı maffin Massaçusetsin rəsmi dövlət maffinidir.\nQaragiləli maffin Minnesotanın rəsmi dövlət maffinidir.\nQarğıdalılı maffin Nyu-Yorkum rəsmi dövlət maffinidir.\nMuffins. // Andrew F. Smith. Fast Food and Junk Food: An Encyclopedia of What We Love to Eat. ABC-CLIO, 2011. С. 490. (ing.)\nVikianbarda Maffin ilə əlaqəli mediafayllar var.\n↑ Harper, Douglas. "Online Etymology Dictionary". İstifadə tarixi: 30 April 2006.\n↑ Beecher, Catharine Esther. Miss Beecher's domestic recipe book. Harper. 1871. səh. 99.\n↑ American muffins at cakebaker.co.uk; retrieved 3 Sept 2017\n↑ Minnesota North Star\n↑ State Symbols USA\nMənbə — "https://az.wikipedia.org/w/index.php?title=Maffin&oldid=4724763"\nBu səhifə sonuncu dəfə 16 may 2019 22:16 tarixində redaktə edilib.


Həmid Məmmədov » Etatist.com internet qəzeti\n13-04-2016, 14:17 Oxunub: 1627\nÖlüm sondurmu? Məncə yox, sonun başlanğıcıdır... Hər kəs azcada olsa bu dünyada olub-bitəndən xəbərdadır. Bir çox şeylərin şahidi oluruq, ən əsası müharibələrin, terrorun, cinayətlərin...\nKonfutsi deyir ki: "İnsanları nə üçün öldürürsünüz? Bir az gözləyin, onsuz da öləcəklər". Şahidi olduğumuz bir çox hadisələr yaşadığımız dünyaya aiddir, bəs ölümdən sonrası nədir? Ölüm əbədi bir yuxu deyil. Ölüm - ölümsüzlüyün başlanğıcıdır, heç kim bunu anlamadığına görə, bu başlanğıcdır. Gəlin bu başlanğıc olan dünyamız üçün yaşıyaq...\nSual yaranar ki, biz bu dünyamız üçün ne edə bilərik? Cavab olaraq həmişə içimdən bir səs deyir, "gələcəyimiz üçün əlindən nə gəlirsə onu etməlisən!" Bəzən şübhəyə düşürəm ki, heç nə edə bilməyəcəm, heç bir şeyi dəyişmək qüdrətinə sahib ola bilməyəcəm. Tükənmək təkcə fiziki yorulmaqla olmur. O insan tükənir ki, öz gücünə inanmır. Çünki xaricimizdəki dəyişim birinci daxilimizdən başlayır. Ümidlərim qalmayanda həmişə iki şəxsiyyəti gözümün qabağına gətirirəm: Çingizxan, və Mahatma Qandini.\nQandi deyirdi ki, "Birinci səni veclərinə almayacaqlar, sonra lağa qoyacaqlar, sonra qısqanacaqlar və ən sonunda sizə məğlub olacaqlar". Nə olsun ki, çətin olacaq? Böyük uğurların yolu əzablardan və itkilərdən keçir. Nə olsun ki, siz çox çalışırsınız və sizdə hələ ki, heç nə alınmır? Cəsarətli olmaq həmişə düzgün seçimdir. Nə olsun ki, insanlar sizin ideyalarınızın arxasınca getmir və siz həyatdan əzab çəkirsiniz. Qandi də Çingizxan da insan idi, onlar sənin yaşadığının iki qatını yaşamışdılar. Onların bacardığını sən niyə bacarmayasan...\nPsixoanaliz elminin banisi Ziqmund Freyd ilk dəfə Avropada öz nəzəriyyəsi ilə elm adamlarının önündə çıxış edəndə onu məsxərəyə qoymuşdular. Buna baxmayaraq, o, öz araşdırmalarına davam etdi və sonda səhnədən qovulmasına səbəb olan psixoloji nəzəriyyəsinə görə "Höte" mükafatına layiq görüldü.\nBöyük Britaniyanın baş naziri olmuş (1940-1945, 1951-1955) Uinston Çörçill XX əsrin ən böyük siyasi xadimlərindən biridir. 65 yaşında seçkiləri uduzmasına baxmayaraq, baş nazir vəzifəsinə təyin olunub. Kral keçmiş baş nazirin fəaliyyətinə etimadsızlıq səbəbindən son qoyandan sonra Uinston Çörçilli baş nazir təyin etdi.\nMüasir nəzəri fizikanın yaradıcılarından biri, fizika üzrə Nobel mükafatı laureatı Albert Eynşteyn dörd yaşına qədər danışmayıb, yeddi yaşına qədər adi sözləri belə oxuya bilməyib. Hər kəs onu qabiliyyətsiz və əqli cəhətdən qüsurlu hesab edərkən, Eynşteyn müasir fizika elminin əsasını qoydu. Dünyanın 20-dən çox nüfuzlu universitetlərinin, o cümlədən, bir çox elmlər akademiyasının, SSRİ EA-nın fəxri xarici üzvü hesab olunur.\nDünya ədəbiyyatında əvəzedilməz rola sahib yazıçı Lev Tolstoy təhsil aldığı hüquqşünaslıq fakültəsindən xaric edilib. Universitetdə dərs deyən müəllimlər onu bacarıqsız və istetadsız hesab edirdilər. O isə dünyanın ən dahi yazıçılarından biri oldu. Dünyanın elə bir yeri yoxdur ki, orda "Hərb və sülh"ü kimin yazdığını bilməsinlər. Tolstoy "Hərb və sülh" və "Anna Karenina” əsərləri ilə dünya ədəbiyyatında roman janrının ən görkəmli nümunələrini yaradıb. XIX əsr rus cəmiyyətinin realistik mənzərəsini canlandıran bu iki əsər realizmin yüksək zirvəsində qərar tutur.\nMəşhur holland rəssam - postimpressionist Vinsent van Qoq həyatı boyu yalnız bir əsərini satmağa müvəffəq olub. Onu da yaxın dostunun bacısı alıb. Özü də 50 dollara. Dahi holland rəssam 800-dən çox şedevr əsər yaradıb və hazırda bu əsərlərin qiyməti 1 milyard dollardan başlayır. Təəccüblüdür, elə deyilmi?\nMəgər bular azdır? Hər bir insanın etməli olduğu və istədiyi şeylər var ki, onu mütləq yerinə yetirməlidir. Amma bizdə insanlar öz potensiallarını ortaya qoymaq istəmirlər. Azərbaycan Respublikasının 60 faizi gəncdir, bu gənclik bir olmadıqdan, iş görmədikdən sonra sıfıra bərabərdir. Gəlin bu gəncliyi sıfır etməyək. Birliyimizi göstərək və görmək istədiklərimizi, etmək istədiklərimizi edək. Bununçün fədkarlıq və öz mənfəətlərimizdən keçib ümumi mənfəəti ortaya qoymalıyıq. Etmək istədiklərimizi gələcəyimiz, övladlarımız, millətimiz, dövlətimiz üçün edək və yaradaq.


“Bircə xaşı yeyə bilmirəm” — Amerikalı olduğuna inanmayacaqsız\n“Bircə xaşı yeyə bilmirəm” - Amerikalı olduğuna inanmayacaqsız\n06.02.2018 | 10:37\n“Azərbaycanda hər şeyə öyrəşmişəm, ancaq bircə bu yol gedəndə insanlarla toqquşmamaq üçün əldən-ayaqdan düşürəm, o yan-bu yana əyilirəm, yenə də alınmır. Biz Amerikada öyrəşmişik ki, piyadalar yolun sağ tərəfi ilə getməlidir. Ancaq burada belə deyil, kim necə istəsə, elə də gedir. Mən də çaş-baş qalıram”.\nGülərüz müsahibim Marta yarı zarafat, yarı ciddi bu sözləri deyib tərəvəz dükanına yaxınlaşır. Və yenə mənə tərəf dönüb sözünü davam etdirir:\n“Ancaq sizin meyvələrin dadı əntiqədir, qiyməti də çox ucuz”.\nBir kilo Quba alması, bir kilo da Astara mandarini alıb söhbətləşmək üçün kafeyə daxil oluruq. Bir müddətdir ki, “Visions of Azerbaijan” jurnalı ilə əməkdaşlıq edən həmkarım 8 il öncə Amerika Birləşmiş Ştatlarından Bakıya gəlib. Azərbaycan dilində özünü səlis ifadə etməsi, bu yaxınlarda Qazaxda iş yoldaşının toyunda saz çalıb mahnı oxumağı sosial şəbəkələrdə böyük marağa səbəb olub.\nOdur ki, biz də “Qafqazinfo” olaraq Marta Laurini oxuculara daha yaxından tanıtmaq istədik. Martanın yolunun Azərbaycana necə düşməsini elə öz dilindən eşidək:\n- Bu suala qısa cavab versəm, deyərəm ki, Allah mənim ürəyimə Azərbaycana qarşı bir sevgi qoyub. Mən Allahı, Allah da Azərbaycanı çox sevir. Bunu hiss edə bilirəm. Uzun cavabım isə belə olar ki, mən bakalavr təhsilimi Rusiyada almışam. Dilçilik Universitetində oxuyan zaman Qafqaz millətləri ilə tanış olmağa başladım. Onların “ləzginka” oynaması, köhnə ənənələrə bağlılığı mənə çox maraqlı gəldi. Demək olar ki, Qafqaza vuruldum. Bir müddət Amerikaya qayıtdıqdan sonra başladım araşdırmağa. Qafqazda harada yaşaya bilərəm? Bu vaxt magistr təhsilim üçün Azərbaycana gəlmək fürsətim oldu. Və beləliklə mən Xəzər Universitetində təhsilimi davam etdirmək üçün Azərbaycana gəldim.\n- Hazırda dilimizdə çox səlis danışırsız. Əvvəlcədən bilirdiz, ya sonradan öyrənmisiz?\n- Türk dilini bir az oxumuşdum, rus dilini bilirdim. Ancaq Azərbaycan dilində 10-15 sözdən çox nəsə bilmirdim. Çox gözəl bir ailə ilə qalmağa başladım. Əvvəllər nə onlar mənim dilimi bilirdi, nə mən onların. Jestlərlə, əl hərəkətləri ilə fikrimizi ifadə etməyə çalışırdıq. İki həftə özümü körpə uşaq kimi hiss etdim. Azərbaycan dilini çox tez öyrəndim.\n- Adətən hər ölkəyə getməzdən əvvəl o ölkənin adət-ənənələri, insanları haqqında maraqlanırlar. Yəqin siz də maraqlanmısız, nələr dedilər?\n- Düzünü desəm, elə də çox məlumatlı deyildim. Vikipediyada oxumuşam. Gördüm ki, müsəlman ölkəsidir. Amerikada olanda Mesxeti türklərindən olan bir ailə ilə dostlaşmışdım. Onlar mənə öyrətdi ki, necə oturmaq, necə davranmaq lazımdır. Dedilər ki, bir az təvazökar olmalısan. Bir şey etməzdən qabaq icazə almaq lazımdır, özbaşına davranmaq olmaz. Evə girəndə ayaqqabını soyunmaq lazımdır. Bunları demişdilər.\n- Bəs, bu fikirlər ilk baxışdan sizə qəribə gəlmədi?\n- Yox, elə də qəribə gəlmədi. Mənə qəribə gələn bir o oldu ki, burada hər şey bölüşdürülür. Kimin nəyi varsa, pay verir. Bu pay sözünün nə olduğunu çox gec başa düşmüşəm. Məsələn, evdəkilər mürəbbə bişirir, tez 5-6 banka qonşulara pay edirdilər ki, mürəbbənin qoxusu onlara gedib, gərək dadına baxsınlar. Bu, mənə çox maraqlı gəlib. Amerikada elə şey yoxdur.\n- İki ölkə arasında yemək mədəniyyəti də xeyli fərqlidir. Bizdə əksər hallarda yemək evdə bişir. Nadir halda ailələrin yemək üçün restorana getdiyini görərik. Yeməklərdə də xeyli fərqlər var. Ağız dadınıza uyğundur?\n- Əslində, mənim anam da evdar qadındır, ona görə elə də fərq görmədim. Yeməkləri ilk vaxtlardan çox sevmişəm. Dolmanı xoşlayıram, plov üçün ölürəm, qəşəng qutab, kətə bişirirlər. Dovğaya bir qədər gec öyrəşdim, mənə qəribə gəlirdi, ancaq indi sevərək yeyirəm. Bircə dənə xaş yeyə bilmirəm.\n- Hazırda ölkəmizdə Amerikaya getmək, orada yaşamaq xəyalı quran çox insan var. Bu baxımdan siz xəyallar ölkəsindən gəlib Azərbaycanda yaşayırsız. İki ölkədə uzun müddət yaşamış biri kimi deyə bilərsiz ki, hansı ölkədə yaşamaq daha əlverişlidir?\n- Mənə elə gəlir ki, gənclərin çoxu sırf azadlıq görmək üçün Amerikaya getmək istəyirlər. Fikirləşirlər ki, orada ürəkləri nə istəsə geyinə biləcəklər. Heç kim onlara baxmayacaq. İstədikləri kimi geyinə, gəzib dolaşa biləcəklər. Ancaq onlar sonrasını düşünmürlər, insan problemi olanda onu kiminsə itirib axtarmasını istəyir. İstəyirsən ki, kimsə sənə dəstək versin. Mən o dəstəyi Azərbaycanda gördüm. Kimin problemi olsa, hamı çalışır ki, bir köməklik etsin. Məsələn, götürək elə yas yerlərini. Amerikada yas bir gün olur, vəssalam. Hamı gedir işinə, elə bil heç nə olmayıb. Bu, psixoloji baxımdan çox çətindir. Ancaq burada üçü, yeddisi, qırxı var. Hamı yığışır, kömək edir. Bu cəhətdən daha çox Azərbaycanın mədəniyyətindən xoşum gəlir.\n- Ancaq bəzən insanlar bu qədər iç-içə olmaqdan da sıxılır. Fikirləşirlər ki, adamlar lazım olduğundan çox bir-birinin işinə qarışır.\n- Əslində bu, mənə qəşəng gəlir. Bir-birlərinin fikirlərini nəzərə aldıqları üçün təqribi eyni qaydada gedirlər. Mədəniyyət, adət-ənənələr də itib batmır, formalaşır. Burada daha çox ünsiyyətə fikir verilir. Amerikada qonşu bizə gəlmək istəsə, gərək qabaqcadan zəng vursun, vaxtımız olub-olmadığını soruşsun. Biz də deyirik ki, bu gün yox, sabah gəl.\n- Bu, yaxşı bir şey deyil?\n- Yox, yaxşı deyil. Mən ora gedəndə inciyirəm. Deyirəm ki, mən bir ildir ki, burada yoxam, zəng vururam görüşməyə, deyirsiz, gələn həftənin 4-cü günü gələrsən. Adam pis olur, axı. Burada hamı dəvət edir. Bilmirəm, bəlkə də səmimi deyillər. Amma bu, mənə dəyərli gəlir.\n- Artıq 8 ildir ki, buradasız. Bəs ailəniz üçün darıxmırsız?\n- Amerika mədəniyyətində bir şey də var ki, biz böyüdükdən sonra bir-birimizdən ayrı düşürük. Bacımın biri amerikalı ilə evlənib, Cənubi Koreyada yaşayır. Digər bacım da Avropanı gəzir. Ona görə də, bu, adi bir haldır. Tez-tez görüntülü danışırıq. Mən o gözləntiylə böyümüşəm ki, 18 yaşımdan sonra artıq öz başımın çarəsinə baxmalıyam.\n- Ancaq bizdə o 18 yaş limiti yoxdur. Sizcə, hər zaman ailə nəzarəti olmalıdır?\n- Amerika üçün o sistem yaxşıdır. Ancaq burada o yaxşı deyil. Bu mədəniyyət tamam fərqli olduğu üçün gərək böyüklərdən məsləhət alasan. Orada isə hər bir gənc analiz edir, müəyyən qərarlar verir. Qərarının nəticəsini isə özü çəkməlidir. Valideynlərdən hər hansı bir kömək gözləmir. Burada isə nəticəni hamı çəkir.\n- Çox insanda belə bir fikir formalaşıb ki, Amerikaya getsə, yaxın zamanda az qala varlı olacaq.\n- Bu mühiti görən biri fikirləşir ki, saata 10 dollar qazansa, bu, böyük məbləğdir. Ancaq düşünmür ki, o mühit üçün bu, çox kiçik rəqəmdir. Aylıq kirayə pulu buradan ən azı 3-4 dəfə bahadır, orada məcburi sığorta var və ya 100-200 dollar məcburi maşın sığortası. Orada marşrut sistemi belə deyil, gərək rahat hərəkət üçün maşınınız olsun. Qiymətləri dəqiq analiz etməmişəm, ancaq həqiqətən də hər şey çox bahadır.\n- Bəs burada aylıq xərcinizi rahat çatdıra bilirsiz? Qiymətlər necədir, sizcə?\n- Burada yaşamaq üçün məvacibim məni qane edir. Mən Amerikadan çıxanda uşaq idim. Düzü, heç bilmirəm orada indi kommunal xərclər necədir.\n- Azərbaycan kişisi və Azərbaycan qadını. Bu iki anlayışı bizə necə izah edərdiz?\n- Azərbaycan kişisi güclü olur. Onlar ailə, iş sahibi, sözünün üstündə duran olurlar. Şərəf xətrinə hər şey etməyə hazırdırlar. Bir az qısqanc olurlar, bu da bir tərəfdən xoşuma gəlir, bir tərəfdən yox. Məncə, yaxşı şeydir.\nAzərbaycan qadını hədsiz çox fədakardır. Onlar nələr edirlər, ilahi. Bütün günü nəsə edirlər. Ev yığışdırırlar, yemək bişirirlər, qışa tədarük görürlər. Adi bu şəkərburanı bişirmək necə çətin bir işdir. Ancaq onu da sevərək edirlər. Mən onlara “halal olsun!” deyirəm.\n- Sizcə, qadınlarımız bu fədakarlığının qarşılığını ala bilir?\n- Məncə, digər ölkələrlə müqayisədə burada qadınlar öz dəyərini daha yaxşı bilir.\n- Rahatlığı sevən qadınsız. Azərbaycanlı bir şəxslə evlənib yaşaya bilərdiz?\n- Həmişə deyirdim ki, mənə uyğun azərbaycanlı oğlan çıxsa, ərə gedərdim. Mənə uyğun nə deməkdir? İsa Məsihi, Allahı çox sevirəm, gərək o da sevsin, məni, ailəmi başa düşə bilsin, xasiyyətimiz üst-üstə düşsün. Burada olduğum 8 il müddətində belə bir adamla qarşılaşmadım. Axır ki, qabağıma bir amerikalı çıxdı. İndi nişanlanmışıq. Ötən həftə kanalların birində canlı verilişin qonağı idim. Nişanlım da verilişi Amerikadan izləyib. Görüb ki, efirdə oynayıram. Tez mənə yazdı ki, səninlə oynayan o oğlan kimdir? Verilişin aparıcısını nəzərdə tutmuşdu. Bizdə də qısqanclıqlar olur və bu, mənə xoş gəlir. Qədərincə olanda yaxşı olur.\n- Bakıda toy etmək istədiyinizi deyirdiz. Səbəbi maraqlı gəldi.\n- İkimiz də toyu Bakıda etmək istəyirik. Məncə, ona maraqlı gələr. Mənim üçün səbəb odur ki, 8 ildir ki, buradayam və Bakı evim kimidir. Qaldığım ailə mənə daha doğmadır, nəinki evdəkilər. Onlar böyük bir nəsildir və hər birini çox sevirəm. Dostlarım, iş yerim buradadır. Məncə, toyu burada etməsəm ayıb olar.\n- Bəs evləndikdən sonra yenə Bakıda yaşamağa davam edəcəksiz?\n- Mənim üçün Bakıda yaşamaq xoş olar, ancaq ortaq qərar verməliyik. Gələcəyi özüm də maraqla gözləyirəm.\nƏn keyfiyyətli display bu smartfondadır


Elanın kodu: 597714\nEv Sahibinden!!! Xetai rayonu, Kend Ehmedli qesebesi, Sahin Semedov kuc.5/01 unvaninda 2-otaqli, 45kv temirli ev satiram. Pocta yaxin, Yaxsi - marketin yaxinliginda. Qaz, su, isiq, telefon, kombi sisitemi, bir sozle gir yasa evdi. Heyeti yoxdu. 1- ci otaqi 20kv, 2-ci otaq 11kv. Ev yenice temir olunub, yasayis olmayib. 42-nomreli masurut xetti evin yaxinligindan kecir. Qiyymet sondu. Ev sexsi oz evimdir.\nHesenov Emin (Mülkiyyətçi) Nömrəni göstər\nÜnvan: Xetai rayonu, Sahin Semedov kuc.5/7A


Haqqımızda - Well.Way\nNingbo Well.way idxal və ixrac co., Ltd. 2005 -ci ildə gündəlik ərzaq məhsulları istehsalı və ixrac ticarəti üzrə ixtisaslaşaraq qurulmuşdur. Məhsul xətti mətbəx təmizliyi, hamam camaşırxana, ev səyahəti, ofis dəftərxana ləvazimatları, şəxsi qulluq, bağ əl alətləri, bayram hədiyyələri, ev heyvanları oyuncaqları və bir çox kateqoriyanı əhatə edir.\nŞirkətimiz plastik məhsullar fabrikinə, qablaşdırma və çap fabrikinə, 200-dən çox ixtisaslı istehsalçı ilə uzunmüddətli əməkdaşlığa malikdir. Şirkətin məhsul kitabxanasına, veb saytına və sərgi salonumuza 20.000-dən çox məhsul seçilir, 6000-dən çox SKU ən çox satılan məhsullardır.\nŞirkətimiz satışları təmin etmək üçün peşəkar mənbələr, satınalmalar, ticarət, yoxlama, sənədlər, dizayn və digər xidmətlər şöbələrinə malikdir. 15 ildir ki, fasiləsiz səylər və davamlı kəşfiyyat, yenilik və təşəbbüskar ruh sayəsində evin Çində əsas təchizatçısı olan yüzlərlə beynəlxalq satıcı tərəfindən satılmışdır.\nMəhsulun üstünlüyü: kütləvi məhsul məlumatı; Bütün məhsul kateqoriyalarını əhatə edir; Məhsulun aşağı qiyməti və keyfiyyət zəmanəti; Aşağı minimum sifariş miqdarı, master karton üçün az miqdar; Vaxtında çatdırmaq.\nXidmətin üstünlükləri: ani sorğu cavabı; Alıcılara yeni məhsullar axtarmağa kömək edin; hər iki həftədə yeni məhsullar və isti satış məhsulları yeniləmə tövsiyəsi; Məhsul inteqrasiyası və göndərmə planının hazırlanması;\nŞirkətimizin veb saytında, çoxlu miqdarda məhsul məlumatı (20.000 -dən çox növ) və bütün sifarişlər üçün axın sistemi mövcuddur, alıcılar sifarişlərin gedişini real vaxtda bilə bilərlər.\nBiz gündəlik mağazalar, supermarketlər, alış-veriş mərkəzləri, məhsullar şəbəkələri və məhsullar bir nöqtəli Çin satınalma Təchizatçısı və satın alma həlli həllçisiyik.\nBizi seçin, qazan-qazan seçin!


Ceyhun Səlimov küçəsi əsaslı təmir edilib – İstiqlal.az\nAna Səhifə/İqtisadiyyat/Ceyhun Səlimov küçəsi əsaslı təmir edilib\n05 Oktyabr 2021 17:59\n2021-ci ilin İnvestisiya Proqramına uyğun olaraq Nəsimi rayonu ərazisində Ceyhun Səlimov küçəsinin 3-cü mikrorayon dairəsindən Əbdülvahab Salamzadə küçəsinin kəsişməsinədək olan 565 metr uzunluğa malik hissəsində agentlik tərəfindən aparılan yenidənqurma işləri yekunlaşıb. \nAzərbaycan Avtomobil Yolları Dövlət Agentliyindən “APA-Economics”ə verilən məlumata görə, 6 hərəkət zolaqlı olmaqla, eni ortalama 25 metr təşkil edən Ceyhun Səlimov küçəsinin sözügedən hissəsinin uzun müddət təmir edilməməsi hərəkətin rahat və təhlükəsizliyini təmin etmirdi.\nMəlumata görə, İyul ayında start verilən yenidənqurma işlərinə uyğun olaraq, küçədə yeraltı kommunikasiya – işıq, qaz və su xətlərinin də aidiyyəti qurumlar tərəfindən yenilənməsinə başlanılıb. Kommunikasiya xətlərinin yenilənməsi işləri sentyabr ayının 10-da tam olaraq yekunlaşdırılıb və bu tarixdən etibarən agentlik tərəfindən küçədə genişmiqyaslı təmir-tikinti işlərinə start verilib. Qısa müddət ərzində küçə boyunca zəruri olan yerlərdə yararsız qrunt qazılaraq çıxarılıb, daha sonra əks dolğu işləri aparılaraq kipləşdirilib və “İnşaat Norma və Qaydaları”nın tələblərinə əsasən yola 2 laydan ibarət yeni asfalt-beton örtüyünün döşənməsi işləri icra olunub.\nLayihə çərçivəsində vətəndaşların küçənin kənarı ilə rahat və təhlükəsiz hərəkətini təmin etmək üçün mövcud piyada səkiləri bərpa olunub və genişləndirilib, ehtiyac olan hissələrdə isə yeni piyada səkiləri və xüsusi parkinq yerləri yaradılıb. Bununla da küçənin sözügedən hissəsində səkilərin sahəsi 2 200 kv. metrdən 3870 kv. metrədək artırılıb, küçəyə 3 min p/metrə qədər yeni səki daşları düzülüb.\nCeyhun Səlimov küçəsinin 3-cü mikrorayon dairəsindən Əbdülvahab Salamzadə küçəsinin kəsişməsinədək olan hissəsində yenidənqurma işləri zamanı mövcud yol ayırıcıları da tam olaraq yenidən inşa edilib.\nLayihənin sonuncu mərhələsində avtonəqliyyat vasitələrinin normal hərəkətinin təmin edilməsi məqsədi ilə zəruri yerlərdə yol nişanları və məlumatverici lövhələr quraşdırılaraq, yol-cizgi və yolgöstərici xətlər, həmçinin piyada zolaqları çəkilməklə küçə müasir görkəmdə vətəndaşların istifadəsinə verilib.\nQüdrət Həsənquliyev: Rusiya Türkiyə ilə birgə İrana girsə...


Rezidenturaya qəbul olmaq istəyənlərin nəzərinə Bu gün başa çatır\n23 Sen 2021 09:26\nDigərləri 22 İyl 2021 10:52:00 104 0\n2021-ci ilin iyun ayında keçirilmiş qəbul imtahanında iştirak etmək üçün sənəd verən namizədlər təkrar imtahanda (2-ci cəhddə) iştirak etmək istədikləri təqdirdə "Şəxsi kabinet"lərinin hesabına imtahanda iştirak haqqını (60 AZN) əlavə edib Mərkəzin internet saytının müvafiq səhifəsinə (http://eservices.dim.gov.az/erizerez/erize/?frm=egov) daxil olmaqla qeydiyyatdan keçirlər.\nBu xəbəri də oxu: Parlamentdə azad olunmuş ərazilərdə tarixi adların bərpası ilə bağlı təkliflər səsləndirilib\nDövlət İmtahan Mərkəzindən Son.az-ya verilən xəbərə görə, 22 iyul saat 9:10-a olan məlumata əsasən 561 namizəd (Azərbaycan bölməsi - 482; rus bölməsi - 79) imtahana yazılıb.\nİlk imtahanda iştirak etmək üçün qeydiyyatdan keçməyən namizədlər də bu imtahana yazıla bilərlər. Həmin şəxslər Mərkəzin internet saytının ekabinet.dim.gov.az səhifəsində "Şəxsi kabinet" yaratdıqdan sonra (şəxsi kabineti olmadığı halda) ərizə vermək üçün tələb olunan məbləği (60 AZN) "Şəxsi kabinet"lərinin hesabına əlavə edirlər. Hesaba məbləği əlavə etmək üçün ödəniş üsulları ilə epayment.dim.gov.az internet səhifəsində tanış olmaq mümkündür. Bu namizədlər də http://eservices.dim.gov.az/erizerez/erize/?frm=egov səhifəsinə daxil olub "Namizədin elektron ərizəsi" formasını doldurur və təsdiq edirlər (etdirirlər). Ərizəsini təsdiq etmiş (etdirmiş) namizədlər imtahana qeydiyyatdan keçmiş hesab olunurlar.\n2020-ci ildə baza fənləri üzrə biliklərin qiymətləndirilməsi imtahanından "məqbul" nəticə əldə etmiş və rezidenturaya qəbul olunmaq hüququna malik olan, lakin 26 may - 4 iyun tarixlərində ərizə qəbulunda iştirak etməmiş namizədlər də ixtisas fənləri üzrə biliklərin qiymətləndirilməsi imtahanında (II mərhələ) iştirak edə bilmək üçün qeyd edilən müddətədək ərizə verə bilərlər.\n22 İyl 09:58 0\nDigərləri Makqreqorun 6 milyonluq yeni yaxtası FOTO\nİrlandiyalı qarışıq növlər üzrə (MMA) döyüşçü Konor Makqreqor İta\n22 İyl 09:52 0\nDünya Koronavirusla bağlı dünyada son vəziyyət\nDünyada 192 840 803 nəfərdə koronavirus aşkarlanıb.\nVaksin pasportu olmayan şəxsin taksi sürücüsü olması necə müəyyənləşdiriləcək? 52 2021-09-23 09:06:00\nAğciyər və tənəffüs xəstəliklərinin diaqnozu 37 2021-09-23 08:59:00\nSobada kartof lüləsi 34 2021-09-23 08:55:00\nİnfarktın əsas səbəblərindən biri! 43 2021-09-23 08:55:00\nZaqatalada müəssisə rəhbərliyi cərimələndi 33 2021-09-23 08:53:00\nQaraciyər sirrozu 36 2021-09-23 08:51:00\nQazsız suyun faydaları 32 2021-09-23 08:46:00\nXroniki hepatit 35 2021-09-23 08:41:00\nXəzərdə yeni neftqaz yataqlarının axtarışlarına başlanılacaq 50 2021-09-23 08:38:00\nŞirələrin orqanizmə faydaları 38 2021-09-23 08:35:00\nQaraciyərin bədxassəli şişi 35 2021-09-23 08:31:00\nSarı xanıməli bitkisinin faydaları 51 2021-09-23 08:21:00\nAlmaniyadan deportasiya edilən Röya Rəfili 62 2021-09-23 08:18:00


24-09-2016 17:10 - Sia.az - İKT 21\nAltı ay ərzində 1 milyarddan çox fərdi məlumat ələ keçirilib ki, bu da ötənilki nəticədən çoxdur.

ABŞ məlumat itkisinin sayına görə liderdir: 2016-cı ilin yanvar-iyununda 451 belə hadisə qeydə alınıb ki, bu da fərdi məlumat itkisinin ümumi sayının 54 faizi deməkdir. Rusiya qeydə alınmış 110 məlumat itkisi ilə ikinci pillədə qərarlaşıb.\n“ASAN xidmət”də qeyri-iş günü - 26 sentyabr\n24-09-2016 20:13 - Milli.az - İKT\nVətəndaşlar "ASAN xidmət" mərkəzlərinə müraciət edərək yalnız şəxsiyyət vəsiqələrinin verilməsi və dəyişdirilməsi xidmətindən yararlana biləcəklər.\nZukerberq tibbi tədqiqatlara 3 milyard $ ayırdı\n24-09-2016 19:30 - Aktual.az - İKT\n"Facebook"un qurucusu Mark Zukerberq bütün mövcud xəstəliklərin müalicəsi məqsədilə aparılacaq elmi tədqiqatlara 3 milyard dollar ayırıb. Cütlük bəyan edib ki, əsrin sonuna qədər hazırda mövcud olan əksər xəstəliklər üzərində qalib gəlmək niyyətindədirlər.\nBöyük Qafqaz dağlarına qar yağıb - VİDEO\n24-09-2016 19:02 - Day.az - İKT\nAz представляет новость на азербайджанском языке ARB Şəki xəbər verir ki, Şimal-Qərb bölgəsinin yüksək dağlıq ərazilərində bu gün qar yağışı müşahidə olunub . Qeyd edək ki, şimal-qərb bölgəsində yağmurlu hava şəraiti ötən gün axşam saatlarından başlayıb.\nBeyin məşqi üçün bunları edin\n24-09-2016 16:40 - Day.az - İKT\nMetodikanın əsas prinsipi - "gündəlik işlərdə yenilik". Bunun qarşısını almaq üçün beyinə daim məşq, yenilik lazımdır.\nZika virusuna qarşı vaksin uğurla sınaqdan keçirilib\n24-09-2016 16:11 - Xezerxeber.az - İKT\nABŞ-ın Pittsburq (ABŞ) Universitetinin alimləri insanları Zika virusundan qoruyan DNT-vaksinlərini uğurla sınaqdan keçiriblər. Yeri gəlmişkən, meymunlar üzərində uğurlu eksperimentlər heç də o demək deyil ki, vaksin eyni şəkildə insana təsir edə bilər.\n24-09-2016 15:33 - Sia.az - İKT\nSentyabrın 24-də Beynəlxalq Sahilyanı Təmizlik Günü çərçivəsində Bilgəh çimərliyi ərazisində "Topla, təmizlə, fərqi gör!" şüarı altında ekoloji aksiya keçirilib. Bu il aksiyaya "Green Baku" ekoloji gənclər birliyi, "Bir" tələbə-könüllü proqramı, Azərbaycan Velosiped İdmanı Federasiyası, Milli Olimpiya Komitəsi, AFFA, "ADA" Universiteti, "Youth Inc.\nYadplanetlilərin Ayda 5,6 kilometrlik qalası və məxfi bazalar ”“ REAL GÃ–RÜNTÜLƏR\n24-09-2016 12:41 - Moderator.az - İKT\nFinlandiyada yaşayan tədqiqatçı Mark Savala Ayda yadplanetlilərin bazasını tapıb. “Bu antennadır”, - deyə Mark əminliklə bildirir: “Yadplanetlilər burada öz bazalarını qurublar və bu baza Ayın səthinin altında yerləşir”. “MexicoGeek” adlı sosial şəbəkə istifadəçisi olan arxeoloq isə Ayda qala aşkar etdiyini bildirib.\nVaşinqtonda alış-veriş mərkəzinə silahlı hücum: ölənlər var - VİDEO - FOTO\n24-09-2016 09:57 - Day.az - İKT\nAz представляет новость на азербайджанском языке Amerikanın Vaşinqton federal dairəsində alış-veriş mərkəzinə silahlı hücum edilib. Silahlı şəxslər 4 nəfəri öldürdükdən sonra qaçıblar.\n“ASAN xidmət”də referendum günü qeyri-iş günü olacaq\n24-09-2016 17:28 - Sia.az - İqtisadiyyat\n24-09-2016 15:41 - Sia.az - Siyasət\nşəhərlərdə yerli idarəetmə orqanlarına, eləcə də meriyalara keçirilmiş seçkilərin azad, ədalərli və şəffaf şəkildə baş tutduğunu bildirib.\n"ASAN xidmət" ayın 26-da işləməyəcək\n24-09-2016 11:56 - Sia.az - Siyasət\n26 sentyabr Azərbaycan Respublikasının Konstitusiyasında dəyişikliklər edilməsi məqsədilə keçiriləcək ümumxalq səsverməsi – referendumla əlaqədar "ASAN xidmət" mərkəzlərində qeyri-iş günüdür.\nYAP rəsmisi: "Azərbaycanın müasir inkişaf tarixinin yeni səhifəsi yazılır" MÜSAHİBƏ\n24-09-2016 11:20 - Sia.az - Siyasət\nBu dövrdə Azərbaycanın siyasi, iqtisadi, sosial, mədəni və beynəlxalq həyatında baş verən dəyişikliklərə nəzər salmaq kifayətdir ki, Konstitusiyaya əlavə və dəyişiklikləri zəruri edən səbəblər açıqlansın. İnsan hüquq və azadlıqlarının yüksək səviyyədə qorunması, azad mətbuatın inkişafı, siyasi partiyaların və ictimai birliklərin fəaliyyəti üçün lazımi şəraitin yaradılması, seçkilərin demokratik, beynəlxalq standartlara uyğun keçirilməsi və yeni təcrübələrin tətbiqi ölkəmizdə demokratik prinsiplərin yüksək səviyyədə qorunduğu bir daha ortaya qoyur.\n24-09-2016 10:32 - Sia.az - Mədəniyyət\nSİA-nın məlumatına görə, layihə Azərbaycan Respublikasının Prezidenti İlham Əliyevin 7 dekabr 2004-cü il tarixində imzaladığı "Azərbaycan xalça sənətinin qorunması və inkişaf etdirilməsi" haqqında Azərbaycan Respublikasının qanunun 6-cı maddəsində qeyd onunan "Azərbaycan xalça sənətinin təbliği " - bəndinə əsaslanaraq, "Yeniyetmə və gənclər arasında xalçaçılıq sənətinin təbliği" çərçivəsində həyata keçirilir.\nMusiqi Festivalı çərçivəsində konsert olub\n24-09-2016 10:22 - Sia.az - Mədəniyyət\nSİA-nın məlumatına görə, gecədə Üzeyir Hacıbəyli adına Dövlət Simfonik Orkestri və Azərbaycan Dövlət Xor Kapellası klassik musiqi əsərlərindən ibarət konsert proqramı ilə çıxış edib.\nTəşviqat sabah saat 08.00-da dayandırılacaq\n24-09-2016 10:10 - Sia.az - Siyasət\nSabah Konstitusiyaya dəyişikliklər edilməsi məqsədilə sentyabrın 26-na təyin edilmiş ümumxalq səsverməsi (referendum) ilə əlaqədar təşviqatın aparılması üçün ayrılan müddət başa çatır.\n24-09-2016 09:34 - Sia.az - Siyasət\nErməni silahlı bölmələri cəbhənin müxtəlif istiqamətlərində iriçaplı pulemyotlardan da istifadə etməklə sutka ərzində atəşkəs rejimini ümumilikdə 9 dəfə pozub. SİA-nın məlumatına görə, Ermənistan respublikası Krasnoselsk rayonu ərazisindəki adsız yüksəkliklərdə yerləşən mövqelərdən Gədəbəy rayonu ərazisindəki adsız yüksəkliklərdə yerləşən mövqelərimiz atəşə tutulub.


Evdə istiliyi 50 faiz artırmağın YOLU – Vİ Xalqı təhqir edən deputatın biznes siyahısı-VİDE Suriyada MiG-23 təyyarəsi qəzaya uğrayıb “Bədənimi yaxşı tanıyan rəqqasəyəm” – FOTO İran Britaniyaya nota verib Mosulda 70 hərbçi həlak oldu Natiq Əliyev: “OPEC-ə üzv olmayan ölkələr hasila İstanbulda partlayış – FOTO, VİDEO, YENİLƏ Azərpaşa Nemət daha bir əməkdaşı teatrdan didər Nobel mükafatı təqdim olunur Telman İsmayılovun qardaşı ilə bağlı ŞOK məlumatlar – biznesmenləri necə güllələtdi\n21 Noyabr 2016 / 11:20 / Baxış sayı: 832 Virtualaz.org life.ru-ya istinadən xəbər verir ki, Telman İsmayılovun qardaşının biznesmenin qətlini sifariş verməsi onların arasındakı maliyyə mübahisəsi ilə bağlı ola bilər. Hüquq-mühafizə orqanlarındakı mənbə bildirib ki, öldürülən Vladimir Savkin Rafiq İsmayılovla birlikdə Moskvada iri ticarət-əyləncə mərkəzinin sahibi olub. İsmayılov biznesini satıb və bundan 10 milyon dollar əldə edib. Bu məbləğdən İsmayılov Savkinə 5.5 milyon dollar verməliydi.\n“Saat 22.40 radələrində Novorisjk şosesinin 30-cu kilometrliyində salonunda başından güllələnmiş iki nəfərin meyidi olan avtomobil aşkar olunub. Bundan dərhal sonra şübhəli şəxs qismində Mehman Kərimov tutulub. Müəyyən edilib ki, biznesmenləri güllələyərkən Mehman Kərimov onun ardınca gələn Rafiq İsmayılova bir neçə dəfə zəng edib. Mehman Kərimov saxlanılandan sonra ifadəsində deyib ki, Savkin ona 500 min dollar borclu idi və onu da bu borca görə öldürüb. Lakin istintaq müəyyən edib ki, münaqişə Kərimovla Savkin arasında deyil, onunla Rafiq İsmayılov arasında olub”-mənbə bildirib.\n“Qafqazinfo” rus KİV-nə istinadən xəbər verir ki, Rafiq İsmayılov paytaxt biznesmenlərinin güllələnməsində təqsirli bilinir. Hüquq-mühafizə orqanları İsmayılovu ticarət komplekslərinin sahibi Vladimir Savkin və “ Lublino motors”un təsisçi Yuri Brilevin qətlində şübhəli hesab edir. R.İsmayılov və onunla əlbir olan Mehman Kərimova “iki və daha artıq şəxsin öldürülməsi” maddəsi ilə ittiham irəli sürülüb.\nRafiq İsmayılov ittihamı qəbul etməsə də, istintaq killer Mehman Kərimovun qətl törədilən yerə R.İsmayılov tərəfindən gətirildiyini sübuta yetirib. Ehtimala görə, Vladimir Savkin Rafiq İsmayılovla arasındakı sığorta və maliyyə mübahisəsinə görə öldürülüb. “Lublino motors”un təsisçi Yuri Brilevin isə təsadüfi qurban olduğu güman edilir.


Beynəlxalq Türk Mədəniyyəti və İrsi Fondununun prezidenti Günay Əfəndiyeva ilə Braziliya Federativ Respublikasının Azərbaycan Respublikasındakı fövqəladə və səlahiyyətli səfiri Manuel Adalberto arasında görüş keçirilmişdir\nBeynəlxalq Türk Mədəniyyəti və İrsi Fondununun prezidenti Günay Əfəndiyeva ilə Braziliya Federativ Respublikasının Azərbaycan Respublikasındakı fövqəladə və səlahiyyətli səfiri Manuel Adalberto arasında görüş keçirilmişdir Bu gün, 27 avqust 2020-ci il tarixində Beynəlxalq Türk Mədəniyyəti və İrsi Fondunda Fondun prezidenti Günay Əfəndiyeva ilə Braziliya Federativ Respublikasının Azərbaycan Respublikasındakı fövqəladə və səlahiyyətli səfiri arasında görüş keçirilmişdir. Görüş zamanı G.Əfəndiyeva Fondun fəaliyyətindən, xarici ölkələrdə təşkil edilmiş konfrans və seminarlardan, eləcə də türkdilli xalqların irsinin və mədəniyyətinin qorunması və dünyada tanıdılması məqsədilə həyata keçiriləcək layihələrindən söz açıb. Həmçinin Fondun prezidenti Braziliyaya səfərini, "Türk və Latın Amerikası mədəniyyəti, tarixi və ənənələrinə kontinental, regional, elmi yanaşma" adlı konfransda iştirak etdiyini xatırladaraq, xalqlar arasında mədəni irsin tanıdılmasının vacibliyini vurğulayıb. Braziliya Federativ Respublikasının Azərbaycan Respublikasındakı fövqəladə və səlahiyyətli Səfiri Manuel Adalberto təmsil etdiyi ölkənin və ümumilikdə Latın Amerikası ilə türk mədəniyyətləri arasında qarşılıqlı əlaqələrindən söz açıb, Türk Dünyasının zənginliyini əks etdirən kitabların öz ölkəsində tərcümə və nəşr olunmasına dair köməklik göstərəcəyini bildirib. Səfir həmçinin Beynəlxalq Türk Mədəniyyəti və İrsi Fondu ilə Braziliya Federativ Respublikasının Bakıdakı səfirliyi arasında əməkdaşlığın uğurlu inkişafına inandığını qeyd edib. Görüşdə Fond və Braziliya Federativ Respublikasının Azərbaycan Respublikasındakı Səfirliyi arasında təşkilata üzv və müşahidəçi olan ölkələrin və Braziliyanın mədəni dəyərlərinin təbliği məqsədilə gələcək əməkdaşlıq perspektivləri müzakirə edilib.\nSiyasət | 24 Noyabr 19:48\nHadisə | 24 Noyabr 17:50\nSosial | 24 Noyabr 19:00